cyanic-selkie/wikianc huggingface dataset:
ಕಾಲಜನ್
ಉಪಯೋಗ
ಎನಜೈಮು ಗಳಂತಹ ಗ್ಲಾಬುಲಾರ್ ಪ್ರೋಟೀನ್ ಗಳಿಗಿಂತ ವಿಭಿನ್ನ ಕಾರ್ಯಗಳನ್ನು ನಿರ್ವಹಿಸುವ ಫೈಬ್ರಸ್ ಸ್ಟ್ರಕ್ಚರಲ್ ಪ್ರೋಟೀನ್ ಗಳಲ್ಲಿ ಕಾಲಜನ್ ಒಂದು. ಕಾಲಜಿನಿನ ಗಟ್ಟಿಯಾದ ಗೊಂಚಲುಗಳನ್ನು ಕಾಲಜನ್ ಫೈಬರ್ ಎನ್ನುತ್ತಾರೆ; ಇದು ಟಿಸ್ಯುಗಳಿಗೆ ಆಸರೆ ಕೊಡುವ ಎಕ್ಸಟ್ರಾಸೆಲುಲಾರ್ ಮ್ಯಾಟ್ರಿಕ್ಸ್ ಗಳ ಪ್ರಮುಖ ಅಂಶವಾಗಿದೆ. ಇದಲ್ಲದೆ ಜೀವಕೋಶಗಳಿಗೆ ಹೊರಗಡೆಯ ವಿನ್ಯಾಸವನ್ನು ಕೊಡುತ್ತದೆ, ಇದಲ್ಲದೆ ಕಾಲಜನ್ ಕೆಲವು ಜೀವಕೋಶದೊಳಗಡೆ ಕೂಡ ಸಿಗುತ್ತದೆ. ಕಾಲಜನ್ ಅಸಾಧಾರಣವಾದ ಕರ್ಷಕ ಶಕ್ತಿ ಹೊಂದಿದೆ; ಇದು ಫಾಷಿಯ, ಮೃದ್ವಸ್ಥಿ (ಕಾರ್ಟಿಲೇಜ್), ತಂತುಕಟ್ಟು (ಲಿಗಾಮೆಂಟ್), ಸ್ನಾಯುಹುರಿ (ಟೆಂಡನ್),ಮೂಳೆ (ಬೊನ್) ಮತ್ತು ಚರ್ಮದ ಮುಖ್ಯವಾದ ಭಾಗವಾಗಿದೆ. ಇದು ಮೃದುವಾದ ಕೆರಾಟಿನ್ ಜೊತೆಯೊಂದಿಗೆ ಚರ್ಮದ ಶಕ್ತಿ ಮತ್ತು ಪ್ರತ್ಯಾಸ್ಥತೆಗೆ ಕಾರಣವಾಗಿದೆ; ವಯಸ್ಸಾದ ಹಾಗೆ ಆಗುವ ಇದರ ಅವನತಿ ಸುಕ್ಕುಗಳಿಗೆ ಕಾರಣ. ಇದು ರಕ್ತ ನಾಳಗಳನ್ನು ಬಲಗೊಳಿಸಿ, ಟಿಸ್ಯುಗಳ ಅಭಿವೃದ್ಧಿಯಲ್ಲಿ ಮುಖ್ಯವಾದ ಪಾತ್ರವಹಿಸುತ್ತದೆ. ಇದು ಕಣ್ಣಿನ ಕಾರ್ನಿಯ ಮತ್ತು ಮಸೂರ(ಲೆನ್ಸ್)ದಲ್ಲಿ ಸ್ಪಟಿಕದ (ಕ್ರಿಸ್ಟಲ್) ರೂಪದಲ್ಲಿರುತ್ತದೆ. ಇದನ್ನು ಸೌಂದರ್ಯವರ್ಧಕ ಶಸ್ತ್ರಚಿಕಿತ್ಸೆ ಮತ್ತು ಸುಟ್ಟು ಗಾಯಗಳ ಶಸ್ತ್ರಚಿಕಿತ್ಸೆಯಲ್ಲಿ ಕೂಡ ಉಪಯೋಗಿಸಲಾಗುತ್ತದೆ. ಹೈಡ್ರೊಲೈಸ್ಡ್ (ನೀರಿನ ನೆರವಿನಿಂದ ವಿಭಜನೆಗೊಂಡ) ಕಾಲಜನ್ ತೂಕ ನಿರ್ವಹಣೆಯಲ್ಲಿ ಪ್ರಮುಖವಾದ ಪಾತ್ರವಹಿಸುತ್ತದೆ; ಇದರ ತಣಿವನ್ನು ತೀರಿಸುವ ಶಕ್ತಿ ಅನುಕೂಲಕರವಾಗಿ ಬಳಸಬಹುದು.
ವೈದ್ಯಕೀಯ ಉಪಯೋಗಳು
ಹೃದಯದ ಕಾರ್ಡಿಯಾಕ್ ವಾಲ್ವ್ ರಿಂಗ್ಸ್ (ಹೃದಯದ ಕವಾಟಿನ ವಲಯ), ಹೃದಯದ ಪ್ರಮುಖ ಭಾಗ ಮತ್ತು ಹೃದಯದ ಜೀವಾಳದಲ್ಲಿ ಕ್ರಿಪ್ಷವಾಗಿ ವಿಶಿಷ್ಟ ಮತ್ತು ಚಲಿಸುವ ಹೃದಯದ ದ್ರವ ವವಸ್ಥೆಗೆ ಆಸರೆಯಾಗಿ ಕಾಲಜನ್ ಕಾರ್ಯನಿರ್ವಹಿಸುತ್ತದೆ. ಅತೀ ಹೆಚ್ಚಿನ ಒತ್ತಡದ ನಡುವೆಯು ಪ್ರತಿ ವಾಲ್ವುಲಾರ್ ಲೀಫ್ ಲೆಟ್(ಕಾವಿಟಿನ ಎಳೆಯ)ಗಳು ಅದರ ಆಕಾರವನ್ನು ಉಳಿಸಿಕೊಳ್ಳುವಂತೆ ಕಾಲಜನ್ ಮಾಡುತ್ತದೆ. ವಯಸ್ಸಾದ ಹಾಗೆ ಸಹಜ ಕ್ರಿಯೆಯಾಗಿ ಕಾಲಜನ್ ಗಳಲ್ಲಿ ಕ್ಯಾಲ್ಸಿಯಮ್ ನಿಕ್ಷೇಪಣೆಗೊಳ್ಳುತ್ತದೆ. ಇಂತಹ ನಿಕ್ಷೇಪಗಳು ಇಂದಿನ ಕಾರ್ಡಿಯಾಕ್ ಇಮೇಜಿಂಗ್ ತಂತ್ರಜ್ಞಾನದಿಂದ ಕಾರ್ಡಿಯಾಕ್ ಇನ್ಪುಟ್ ನಲ್ಲಿ ಹಾಗು ಕಾರ್ಡಿಯಾಕ್ ಔಟ್ಪುಟ್ ನಲ್ಲಿ ರಕ್ತದ ಪ್ರಮಾಣ ನಿರ್ಧರಿಸುವಲ್ಲಿ ಸಹಾಯ ಮಾಡುತ್ತದೆ. ಕ್ಯಾಲ್ಷಿಯಮ್ ಸ್ಕೋರಿಂಗ್ ನಂತಹ ನಿರ್ದಿಷ್ಟವಾದ ಇಮೆಜಿಂಗ್ ತಂತ್ರಜ್ಞಾನವು, ಇಂತಹ ತಂತ್ರಜ್ಞಾನದ ಉಪಯೋಗವನನ್ನು ತೋರಿಸುತ್ತದೆ, ಅದರಲ್ಲೂ ಪ್ರಮುಖವಾಗಿ ವಯಸ್ಸಾದ ರೋಗಿಗಳಲ್ಲಿ ಕಾಲಜನ್ ರೋಗಲಕ್ಷಣಗಳ ಅಧಾರಕ್ಕೆ ಒಳಪಟ್ಟಂತೆ ಇರುತ್ತವೆ. ಕಾಲಜನ್ ಸೌಂದರ್ಯವರ್ಧಕ ಶಸ್ತ್ರಚಿಕಿತ್ಸೆಗಳಲ್ಲಿ ವ್ಯಾಪಕವಾಗಿ ಬಳಕೆಯಾಗುತ್ತದೆ; ಇದಲ್ಲದೆ ಸುಟ್ಟುಗಾಯಗಳನ್ನು ಗುಣಪಡಿಸುವ ಸಾಧನವಾಗಿ; ಮೂಳೆಗಳ ಪುನಾರಚನೆಯಲ್ಲಿ ಹಾಗು ಹಲವು ವಿವಿಧ ದಂತವೈದ್ಯಕೀಯ, ಅರ್ಥೋಪೆಡಿಕ್ ಮತ್ತು ಶಸ್ತ್ರಚಿಕಿತ್ಸೆಗಳಲ್ಲಿ ಕೂಡ ಬಳಕೆಯಾಗುತ್ತದೆ. ಕೆಲವು ಗಮನಾರ್ಹ ಅಂಶಗಳು:#ಸೌಂದರ್ಯವರ್ಧಕವಾಗಿ ಬಳಸಿದಾಗ, ದೈಹಿಕ ಪ್ರತಿರೋಧದಿಂದಾಗಿ (ಅಲರ್ಜಿಕ್ ರಿಯಾಕ್ಷನ್) ದೇಹವು, ಸುದೀರ್ಘವಾಗಿ ಕೆಂಪಾಗಿರುವ ಸಾಧ್ಯತೆಯಿದೆ; ಸೌಂದರ್ಯವರ್ಧಕವಾಗಿ ಬಳಸುವುದಕ್ಕು ಮೊದಲು ದೇಹದ ಗಮನ ಸೆಳೆಯದ ಒಂದು ಚಿಕ್ಕ ಭಾಗದಲ್ಲಿ ಪರೀಕ್ಷೆ ಮಾಡುವುದರಿಂದ ಈ ಪರಿಸ್ಥಿಯನ್ನು ಸರಿಸುಮಾರು ಸಂಪೂರ್ಣವಾಗಿ ನಿಗ್ರಹಿಸಬಹುದು. #ಸಾಮಾನ್ಯವಾಗಿ ವೈದ್ಯಕೀಯವಾಗಿ ಬಳಸುವ ಕಾಲಜನ್ ಗಳನ್ನು BSE (ಬೋವೈನ್ ಸ್ಪಾಂಜಿಫಾರ್ಮ ಎನ್ಸೆಫಾಲೊಪತಿ)ಮುಕ್ತ ಪ್ರಾಣಿಗಳೆಂದು ಧೃಡಿಕರಣ ಪಡೆದ ಎಳೆಯ ದನ,ಗೋವುಗಳ  ಮಾಂಸಗಳಿಂದ ಉತ್ಪತ್ತಿ ಮಾಡಲಾಗುತ್ತದೆ. ಬಹಳಷ್ಟು ಉತ್ಪಾದಕರು "ಕ್ಲೋಸ್ಡ್ ಹೆರ್ಡ್ಸ್" ಗಳ ಪ್ರಾಣಿಗಳನ್ನು ಅಥವಾ BSE ಯು ಇದುವರೆಗು ವರದಿಯಾಗದ ಆಸ್ಟ್ರೇಲಿಯಾ, ಬ್ರೆಸಿಲ್ ಮತ್ತು ನ್ಯೂಜಿಲ್ಯಾಂಡ್ ಗಳಂತಹ ದೇಶಗಳ ಪ್ರಾಣಿಗಳನ್ನು ಬಳಸಲಾಗುತ್ತದೆ.
ಸುಟ್ಟು ಗಾಯಗಳ ಚಿಕಿತ್ಸೆಯಲ್ಲಿ ಕೃತಕ ಚರ್ಮದ ರಚನೆಯಲ್ಲಿ ಕಾಲಜನ್ ಅನ್ನು ವ್ಯಾಪಕವಾಗಿ ಉಪಯೋಗಿಸಲಾಗುತ್ತದೆ. ಈ ಕಾಲಜನ್ ಗಳನ್ನು ಬೊವೈನ್( ಗೋವಿನ ಪ್ರಬೇಧಕ್ಕೆ ಸೇರಿದ),ಇಕ್ವೈನ್ (ಕುದುರೆ ಪ್ರಬೇಧಕ್ಕೆ ಸೇರಿದ), ಯಾ ಪಾರ್ಸೈನ್(ಹಂದಿಯ ಪ್ರಬೇಧಕ್ಕೆ ಸೇರಿದ), ಹಾಗು ಕೆಲವೊಮ್ಮೆ ಮನುಷ್ಯನ ರ ಮೂಲದಿಂದ ಉತ್ಪತ್ತಿಸಲಾಗುತ್ತದೆ; ಕೆಲವೊಮ್ಮೆ ಇದರೊಂದಿಗೆ ಸಿಲಿಕೋನ್, ಗ್ಲೈಕೊಸಮಿನೊಗ್ಲೈಕಾನ್ ಮತ್ತು ಫೈಬ್ರೊಬ್ಲಾಸ್ಟ್, ಗ್ರೋತ್ ಫಾಕ್ಟರ್ ಮತ್ತು ಇತರೆ ವಸ್ತುಗಳ ಸಂಯುಕ್ತದೊಂದಿಗೆ ಬಳಸಲಾಗುತ್ತದೆ.ಕೀಲುಗಳ ಚಲನಶೀಲತೆಗೆ ಸಹಾಯಮಾಡುವ ಪರಿಪೂರಕ ವಸ್ತು (ಜಾಯಿಂಟ್ ಮೊಬಿಲಿಟಿ ಸಪ್ಲಿಮೆಂಟ್)ವಾಗಿ ಕಾಲಜನ್ ಅನ್ನು ಮಾರಲಾಗುತ್ತಿದೆ. ಪ್ರೋಟೀನುಗಳು ಸೇರುವ ಮುನ್ನ ಆಮೀನೊ ಆಮ್ಲವಾಗಿ ವಿಚ್ಛೇದಿತಗೊಳ್ಳುವ ಕಾರಣ, ಬಾಯಿ ಮೂಲಕ ಸೇವಿಸುವ ಕಾಲಜನ್ ಗಳು ದೇಹದ ಉಜಕ ಟಿಸ್ಯುಗಳ ಮೇಲೆ ಹೆಚ್ಚಿನ ಪರಿಣಾಮ ಬೀರದು.ಪ್ರತ್ಯೇಕ ಅಮೀನೊ ಅಮ್ಲಗಳನ್ನು ಪರಿಪೂರಕವನ್ನಾಗಿ ಸ್ವೀಕರಿಸದಾಗ ಆಗುವ ಪರಿಣಮ ಹೊರತುಪಡಿಸಿದರೆ.ಇತ್ತೀಚೆಗೆ, ಪ್ರಾಣಿಗಳಿಂದ ಉತ್ಪತ್ತಿಯಾಗುವ ಕಾಲಜನ್ ಗೆ ಪರ್ಯಾಯವನ್ನು ಕಂಡುಹಿಡಿಯಲಾಗಿದೆ. ಮನುಷ್ಯರಿಂದ ತಯಾರಿಸಿದ ಈ ಕಾಲಜನ್ ಸ್ವಲ್ಪ ದುಬಾರಿಯಾದರೂ, ದಾನಿಗಳ ಕಾಡವೆರ್ಸ್, ಪ್ಲಾಸೆಂಟಾ, ಮತ್ತು ಗರ್ಭಪಾತವಾದ ಭ್ರೂಣಗಳಿಂದ ಉತ್ಪತ್ತಿಮಾಡಬಹುದು; ಇದರಿಂದಾಗಿ ಉಂಟಾಗಬಹುದಾದ ಪ್ರತಿರೋಧಕ (ಇಮ್ಯೂನ್)ಕ್ರಿಯೆಗಳನ್ನು ಕಡಿಮೆ ಮಾಡಬಹುದು. ಅದನ್ನು ಚರ್ಮದ ಮೂಲಕ ಹೀರಿಕೊಳ್ಳಲಾಗದಿದ್ದರೂ, ಕಾಲಜನ್ ಅನ್ನು ಸೌಂದರ್ಯವರ್ಧಕವಾಗಿ ಬಳಸುತ್ತಾರೆ.
ಪಳೆಯುಳಿಕೆ ದಾಖಲೆ
ಕಾಲಜನಿನನ್ನು ತಯಾರಿಸಲು ಹೆಚ್ಚಿನ ಪ್ರಮಾಣದ ವಾಯುಮಂಡಲದ ಆಮ್ಲಜನಕ(ಆಕ್ಸಿಜನ್)ನ ಅವಶ್ಯಕತೆಯಿರವುದರಿಂದ, ರಚನೆಯಲ್ಲಿ ಸಂಕಿರ್ಣವಾದ ಪ್ರಾಣಿಗಳು ವಾಯುಮಂಡಲದಲ್ಲಿ ಕಾಲಜನ್ ಉತ್ಪಾದಿಸಲು ಬೇಕಾದಷ್ಟು ಆಮ್ಲಜನಕವಿಲ್ಲದವರೆಗೆ ಹುಟ್ಟುವುದಿಲ್ಲ. ಕಾಲಜನ್ ನ ಉಗಮವು ಹೊರಚರ್ಮ(ಕುಟಿಕಲ್), ಚಿಪ್ಪು,ಬುರಡೆ, ಪೊರೆ (ಶೆಲ್)ಮತ್ತು ಸ್ನಾಯು(ಮಸಲ್)ಗಳ ರಚನೆಗೆ ಕಾರಣವಾಗಿರಬಹುದು. ಆದರೆ, ಫಾಸ್ಸಿಲ್ಲುಗಳಲ್ಲಿ(ಪ್ರಾಣಿಗಳ ಅವಶೇಷ) ಕಾಲಜನ್ ಉಳಿದಿರುವ ಸಾಧ್ಯತೆ ಬಹಳ ಕಡಿಮೆ. ಸುಮಾರು ವರ್ಷಗಳಷ್ಟು ಹಿಂದೆ ಇದ್ದ ಡೈನೊಸಾರ್ ಗಳ, ಪಳೆಯುಳಿಕೆಗಳಲ್ಲಿ ಕಾಲಜನ್ ಸಿಕ್ಕಿದೆ, ಎನ್ನುವುದಕ್ಕೆ ಆಧಾರಗಳು ಜಾಸ್ತಿಯಾಗುತ್ತಿದೆಯಾದರೂ ಈ ವಿಷಯವು ಇನ್ನು ವಿವಾದಪೂರ್ಣವಾಗಿದೆ. ಅಲ್ಲದೆ ಟೆರೊಸಾರಸ್ ಗಳ ರಕ್ಕೆಗಳಲ್ಲಿ ಕಾಲಜನ್ ಫೈಬರ್,ಅಕ್ಟಿನೊಫೈಬ್ರಿಲ್ಸ್ ಗಳು ಇದೆಯೆಂಬುದು ಗಮನಾರ್ಹ ಅಂಶವಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ರಸಾಯನಶಾಸ್ತ್ರ ವರ್ಗ:ಆಮ್ಲಗಳು ವರ್ಗ:ರಚನೆಯಲ್ಲಿ ಸಹಾಯಮಾಡುವ ಪ್ರೋಟೀನುಗಳು ವರ್ಗ:ಎಡಿಬಲ್ ಥಿಕ್ ನಿಂಗ್ ಎಜೆಂಟ್ (ತಿನ್ನಬಹುದಾದ, ಮಂದವಾಗಲು ಸಹಾಯ ಮಾಡುವ ಕಾರಕಗಳು) ವರ್ಗ:ಇಂಟರ್ಜಿನ್ಸ್
ಹುಡುಗಿ
thumb|200px|ನಗುತ್ತಿರುವ ಇಬ್ಬರು ಹುಡುಗಿಯರು
ಒಬ್ಬ ಹುಡುಗಿ  ಯು, ಯಾವುದೇ ಹೆಣ್ಣು (ಸ್ತ್ರೀ ) ಮನುಷ್ಯ ರೂಪದಲ್ಲಿ  ಜನಿಸಿದ್ದು  ಬಾಲ್ಯ  ಮತ್ತು  ತಾರುಣ್ಯದಿಂದ ಪ್ರೌಢಾವಸ್ಥೆಯನ್ನು ಹೊಂದುತ್ತಾಳೆ. ಈ ಶಬ್ದವನ್ನು ಕಿರಿಯ ಹೆಂಗಸು ಎಂತಲೂ ಅರ್ಥೈಸಿ ಉಪಯೋಗಿಸಬಹುದು.
ಶಬ್ದವ್ಯುತ್ಪತ್ತಿ ಶಾಸ್ತ್ರ
ಹುಡುಗಿ  ಶಬ್ದವು  ಮೊದಲು ಕಾಣಿಸಿಕೊಂಡಿದ್ದು   ಮಧ್ಯದ ವರ್ಷಗಳ ಕಾಲದಲ್ಲಿ  1250 ಮತ್ತು 1300 ರ ಸಿ ಇ ಮಧ್ಯೆ  ಮತ್ತು   ಆಂಗ್ಲೋ-ಸಕ್ಸೋನ್ ಶಬ್ದ ಗೆರ್ಲೆ ದಿಂದ  ಬಂದಿದ್ದು, ( ಗಿರ್ಲೆ  ಅಥವಾ ಗುರ್ಲೆ ಎಂತಲೂ  ಉಚ್ಚರಿಸಬಹುದು.),  ಓಲ್ಡ್ ಲೋ ಜರ್ಮನ್ ನ  ಗರ್ ''  ಎಂಬ ಶಬ್ದದ ಜೊತೆಗಿನ ಸ್ವಜಾತೀಯ ಶಬ್ದದಂತೆ ಕಾಣುತ್ತದೆ. (ಕೆಲವು ವೇಳೆ ಕೆರ್ಲ್ ಎಂತಲೂ ಕೊಟ್ಟಿದೆ. ).    ಆಂಗ್ಲೋ -ಸಕ್ಸೋನ್ ನ ಗೆರೆಲ  ಶಬ್ದದ  ಅರ್ಥವು ಉಡುಪು  ಅಥವಾ  ಧರಿಸುವ  ವಸ್ತು ''. ಕೆಲವು ಪರಿಜ್ಞಾನಗಳಲ್ಲಿ ಮೆತೊಂಯಮ್ ಅಂತಲೂ ಉಪಯೋಗಿಸುತ್ತಿರುವುದು ಕಂಡುಬರುತ್ತದೆ.
ಸುಮಾರು 1530 ರಿಂದಲೂ ಹುಡುಗಿ  ಎಂಬ ಶಬ್ದವು ಯಾವುದೇ ಕಿರಿಯ ಮದುವೆಯಾಗದ ಸ್ತ್ರೀ   ಎಂಬ ಅರ್ಥವನ್ನು ಹೊಂದಿದೆ. 1648 ರಲ್ಲಿ ಇದರ ಮೊದಲ ಅರ್ಥವು ಸ್ವೀಟ್ ಹಾರ್ಟ್ ಎಂದು ತಿಳಿದುಬಂದಿತ್ತು. ಇತ್ತೀಚೆಗಿನ ತಿಳುವಳಿಕೆಯಂತೆ, 1892ರಲ್ಲಿ  ಗರ್ಲ್-ಫ್ರೆಂಡ್  ಎಂಬ ಭಾವನೆ ಕಾಣಿಸಿಕೊಂಡಿದ್ದು  ಮತ್ತು  ಗರ್ಲ್ ನೆಕ್ಸ್ಟ್ ಡೋರ್ ಅಂದರೆ, ಹದಿಹರೆಯದ ಹುಡುಗಿ ಅಥವಾ ಕಿರಿ ವಯಸ್ಸಿನ ಹೆಂಗಸಿಗೆ, ಒಂದು ರೀತಿಯ ಸಂಪೂರ್ಣ ಗುಣಲಕ್ಷಣವನ್ನು ಹೊಂದಿರುವುದು 1961 ರಲ್ಲಷ್ಟೇ ಕಂಡುಬಂದಿದೆ.
ಪ್ರೌಢರ ಉಪಯೋಗಗಳಿಗಾಗಿ
ಕೆಲವು ವೇಳೆಗಳಲ್ಲಿ ವಯಸ್ಕ ಸ್ತ್ರೀಯನ್ನು ಸೂಚಿಸುವ ಸಲುವಾಗಿ ಗರ್ಲ್ ಎಂಬ ಶಬ್ದವು ಉಪಯೋಗಿಸಲ್ಪಡುತ್ತದೆ. ಹೇಗೆ ವಯಸ್ಕ ಪುರುಷನನ್ನು ಬಾಯ್ ಶಬ್ದದ ಪ್ರಯೋಗದಿಂದ  ಅಲ್ಲಗಳೆದಂತಾಗುತ್ತದೆಯೋ, ಹಾಗೆಯೇ ಗರ್ಲ್ ಶಬ್ದದ ಉಪಯೋಗವು ಬಹುಶಃ ಹೆಸರು ಕೆಡಿಸುವುದಾಗಿರಬಹುದು, ಅಥವಾ ಕಸುಬಿನಿಂದ ಅಗೌರವ ಸೂಚಕವಾಗಿರಬಹುದು, ಅಥವಾ ಇತರ ಔಪಚಾರಿಕ ಅರ್ಥಾನ್ವಯವಾಗಿರಬಹುದು. ಆದುದರಿಂದ, ಈ ಉಪಯೋಗವನ್ನು ಆಗಾಗ್ಗೆ ವಿರೋಧಿಸಲಾಗುತ್ತಿದೆ. ಮಕ್ಕಳಲ್ಲಿ ಭೇಧವನ್ನು ಉಂಟುಮಾಡುವ ("ನೀನು ಕೇವಲ ಹುಡುಗಿ ") ಎಂಬುದರ ಉಪಯೋಗವನ್ನು ವಿರೋಧಿಸಲಾಗಿದೆ.
ಜನಸಾಂದ್ರತೆ
thumb|upright| ಮಾಲಿಯಿಂದ ಒಬ್ಬ ಹುಡುಗಿ ಹುಡುಗಿಯರಿಗಿಂತ ಹುಡುಗರ ಜನನ ಸ್ವಲ್ಪ ಪ್ರಮಾಣದಲ್ಲಿ ಹೆಚ್ಚಿರುತ್ತದೆ.(ಅಮೆರಿಕಾದಲ್ಲಿ ಈ ಸರಾಸರಿ ಪ್ರಮಾಣ ಸುಮಾರು ಪ್ರತೀ 100  ಹುಡುಗಿಯರ ಜನನಕ್ಕೆ 105  ಹುಡುಗರ ಜನನವಾಗುತ್ತದೆ), ಆದರೆ ಬಾಲ್ಯಾವಸ್ಥೆಯ ವೇಳೆಯಲ್ಲಿ, ಹುಡುಗರಿಗಿಂತ ಹುಡುಗಿಯರ ಮರಣ ಸ್ವಲ್ಪ ಕಡಿಮೆಯೆಂದು ಕಂಡು ಬರುತ್ತದೆ, ಆದುದರಿಂದ 15 ವರ್ಷದ ಕೆಳಗಿನ ಸರಾಸರಿ ಪ್ರಮಾಣ ಪ್ರತೀ 100 ಹುಡುಗಿಯರಿಗೆ 104 ಹುಡುಗರುಗಳು. 1700 ರಿಂದಲೂ ಮನುಷ್ಯನ ಸರಾಸರಿ ಲಿಂಗದ ಪ್ರಮಾಣ ವನ್ನು ಗಮನಿಸಿದಾಗ ಸುಮಾರು ಪ್ರತೀ 1,000 ಹುಡುಗಿಯರಿಗೆ 1,050 ಹುಡುಗರು ಜನಿಸುತ್ತಾರೆ ಮತ್ತು ಲಿಂಗ ನಿರ್ಣಯ  ದ  ಮೇಲೆ ಪೋಷಕರ ಪಾಲು ಇರುವುದರಿಂದಾಗಿ  ಹೆಣ್ಣಿನ ಜನನ ಪ್ರಮಾಣದ ಸಂಖ್ಯೆ ಮತ್ತೆ ಕ್ಷೀಣಿಸುತ್ತಿದೆ. ಆರ್ಥಿಕ, ಸಾಮಾಜಿಕ ಮತ್ತು ಸಾಂಸ್ಕೃತಿಕ ಹಕ್ಕುಗಳ ಅಂತರರಾಷ್ಟ್ರೀಯ ಒಡಂಬಡಿಕೆಯ "ಪ್ರಾಥಮಿಕ ಶಿಕ್ಷಣವು ಕಡ್ಡಾಯ ಮತ್ತು ಇದು ಎಲ್ಲರಿಗೂ ಉಚಿತವಾಗಿ ದೊರೆಯುತ್ತದೆ" ಎಂಬ ಒತ್ತಾಯದ ಹೇಳಿಕೆಯಿದ್ದರೂ, ಪ್ರಾಥಮಿಕ ಹಾಗೂ ಮಾಧ್ಯಮಿಕ ಶಾಲೆಗಳಲ್ಲಿ ಸೇರ್ಪಡೆಯಾದ ವಿದ್ಯಾರ್ಥಿಗಳಲ್ಲಿ ಹುಡುಗಿಯರು ಸ್ವಲ್ಪಮಟ್ಟಿಗೆ ಕಡಿಮೆಯೆಂದು ತೋರುತ್ತದೆ.(ಶೇಕಡಾ70: ಶೇಕಡಾ 74: ಮತ್ತು ಶೇಕಡಾ 59:ಶೇಕಡಾ 65 )  ಈ ತಾರತಮ್ಯವನ್ನು ಕೊನೆಗಾಣಿಸಲು ವಿಶ್ವದಾದ್ಯಂತ ಪ್ರಯತ್ನಗಳನ್ನು ಮಾಡುತ್ತಿದ್ದು,(ಮಿಲೇನಿಯಂ ಡೆವಲಪ್ಮೆಂಟ್ ಗೋಲ್ಸ್  ಮುಂತಾದುವುಗಳ ಮುಖಾಂತರ  )1990 ರ ವೇಳೆಗೆ ಅಂತರವನ್ನು ಕಡಿಮೆಗೊಳಿಸಲಾಯಿತು.
ಲಿಂಗ ಮತ್ತು ಪರಿಸರ (ಪ್ರದೇಶ )
thumb|left| ಕಾಗದದ ಬೊಂಬೆಗಳ ಜೊತೆ ಹುಡುಗಿಯ ಆಟ.ಜೀವಶಾಸ್ತ್ರದ ಲಿಂಗವು ಪರಿಸರದೊಂದಿಗೆ ಪರಸ್ಪರ ಕಲೆತಾಗ ಹೇಗೆ ಆಗುತ್ತದೆ ಎಂಬುದು ಇನ್ನೂ ಯಾರಿಗೂ ಪೂರ್ಣವಾಗಿ ಅರ್ಥವಾಗದ ವಿಷಯ. ಜೀವಶಾಸ್ತ್ರದ ಲಿಂಗವು ಪರಿಸರದೊಂದಿಗೆ ಪರಸ್ಪರ ಕಲೆತಾಗ ಹೇಗೆ ಆಗುತ್ತದೆ ಎಂಬುದು ಇನ್ನೂ ಯಾರಿಗೂ ಪೂರ್ಣವಾಗಿ ಅರ್ಥವಾಗದ ವಿಷಯ. ಒಂದೇ ವಿಧದ, ಹುಟ್ಟಿನಿಂದಲೇ ಬೇರೆಯಾದ ಅವಳಿ ಹುಡುಗಿಯರು ಮತ್ತು ಹತ್ತಾರು ವರ್ಷಗಳ ನಂತರ ಮತ್ತೆ ಸೇರಿಸಿದ ಮಕ್ಕಳೆರಡರಲ್ಲೂ ಆಶ್ಚರ್ಯಕರವಾದ ಸಾಮ್ಯತೆಗಳು ಮತ್ತು ವ್ಯತ್ಯಾಸಗಳು ಕಂಡುಬಂದಿದೆ. 2005ರಲ್ಲಿ, ಎಮೋರಿ ವಿಶ್ವವಿದ್ಯಾನಿಲಯದ ಕಿಂ ವಾಲ್ಲೇನ್ ತಿಳಿಸಿದಂತೆ, " 'ಪ್ರಕೃತಿ ಮತ್ತು ಪೋಷಣೆ' ಎಂಬ ಪ್ರಶ್ನೆ ಅರ್ಥಪೂರ್ಣವಾದುದಲ್ಲ, ಏಕೆಂದರೆ ಅದು ಅವುಗಳನ್ನು ಸ್ವತಂತ್ರ ಪ್ರತಿನಿಧಿಯನ್ನಾಗಿ (ಸಂಗತಿ)ಉಪಚರಿಸುತ್ತದೆ, ಆದರೆ ನಿಜವಾಗಿ ಪ್ರತಿಯೊಂದೂ ಸಹ ಪ್ರಕೃತಿ ಮತ್ತು ಪೋಷಣೆ"ಗೆ ಸಂಭಂಧಿಸಿದೆ. ವಾಲೆನ್ ಹೇಳಿದಂತೆ, ಲಿಂಗದ ವ್ಯತ್ಯಾಸವು, ಬಹಳ ಬೇಗನೆ ಗೋಚರಕ್ಕೆ ಬರುತ್ತದೆ ಹಾಗು ಪುರುಷ ಮತ್ತು ಸ್ತ್ರೀಯರು ಆರಿಸಿಕೊಳ್ಳುವ ಚಟುವಟಿಕೆಗಳ ಪ್ರಾಮುಖ್ಯತೆಯನ್ನು ಅವಲಂಬಿಸುವುದರ ಮುಖಾಂತರ, ಇದನ್ನು ಕಾಣಬಹುದು. "ಹುಡುಗಿಯರು ಆಟದ ಬೊಂಬೆ ಮತ್ತು ಇತರ ವಸ್ತುಗಳ ಜೊತೆ ಕಲೆಯುವ(ಆಟವಾಡುವ) ಆಸೆ ಅಥವಾ ಉದ್ಧೇಶವನ್ನು ಇಟ್ಟುಕೊಂಡರೆ, ಹುಡುಗರು "ಕೈ ಚಳಕ/ಕೌಶಲವನ್ನು ತೋರುವ ವಸ್ತುಗಳು ಮತ್ತು ಅವುಗಳನ್ನು ಮಾಡುವುದರೊಂದಿಗೆ" ಆಟವಾಡಲು ಹೆಚ್ಚು ಇಷ್ಟಪಡುತ್ತಾರೆ. thumb| ಹುಡುಗಿಯಿಂದ ಆಟದ ಕಾರಿನ ಚಾಲನೆಯ ನಟನೆ.ಅವರವರ ಅನುಭವಗಳಿಂದ ಆದ ಅವರವರ ಸ್ವಾಭಾವಿಕ ಚಿಂತನೆಗಳು, ಲಿಂಗದ ವ್ಯತ್ಯಾಸವು ಬಹು ಬೇಗ ಕಾಣಿಸಿಕೊಳ್ಳಲು ಸಹಕಾರಿಯಾಗಿದೆ.   ವಾಲೆನ್ ಪ್ರಕಾರ, ಹುಡುಗಿಯರು ಹೇಗೆ ಪಾಂಡಿತ್ಯ ಪ್ರದರ್ಶನ ಮಾಡುತ್ತಾರೆ ಎಂಬುದು, ಅವರ ಮೇಲಿನ ನಿರೀಕ್ಷಣೆಯನ್ನು   ಅವಲಂಬಿತವಾಗಿದೆ.     ಉದಾಹರಣೆಗಾಗಿ, ಗಣಿತ ವಿದ್ಯೆಯಲ್ಲಿನ ಕುಶಲತೆಯನ್ನು ಹೊಂದಿರುವ ಹೆಣ್ಣು ಮಕ್ಕಳಿಗೆ, ಪರೀಕ್ಷೆಯು "ಲಿಂಗ ನಿಸ್ಪಕ್ಷಪಾತಿ"ಯಾದುದು ಎಂದು ಹೇಳಿದಾಗ, ಅವರು ಹೆಚ್ಚು ಅಂಕಗಳನ್ನು ಗಳಿಸಿದರು, ಆದರೆ ಇದೇ ಹೆಣ್ಣು ಮಕ್ಕಳಿಗೆ, ಮೊದಲಿನಿಂದಲೂ ಗಂಡು ಮಕ್ಕಳು ಹುಡುಗಿಯರಿಗಿಂತ ಉತ್ತಮ ಅಂಕಗಳನ್ನು ಗಳಿಸಿದ್ದಾರೆ ಎಂದು ಹೇಳಿದರೆ, ಹುಡುಗಿಯರು ಕಳಪೆ ಮಟ್ಟದ ಪ್ರದರ್ಶನ ಮಾಡುತ್ತಾರೆ.  "ವಿಚಿತ್ರವೆಂದರೆ," ವಾಲೆನ್ ಗಮನಿಸಿದಂತೆ, "ಸಂಶೋಧನೆಯ ಪ್ರಕಾರ, ಹೆಂಗಸಿಗೆ, ಗಣಿತ ಪರೀಕ್ಷೆಯು ನಿನ್ನಿಂದ ಮಾಡಲಾಗದ ಕೆಲಸ ಎನ್ನುವ ಜೀವನಪರ್ಯಂತ ಅನುಭವಿಸಿದ ಸಾಮಾಜಿಕ ಹೊರೆಯನ್ನು ಹೋಗಲಾಡಿಸಬೇಕಾದರೆ, ಗಣಿತ ಪರೀಕ್ಷೆಗೆ ಲಿಂಗ ಭೇಧವಿಲ್ಲ, ಯಾರು ಬೇಕಾದರೂ ಇದನ್ನು ಸಾಧಿಸಿ ತೋರಿಸಬಹುದು ಎಂಬ ಆತ್ಮವಿಶ್ವಾಸವನ್ನು ನೀಡಿದರಷ್ಟೇ ಸಾಕು, ಅವಳು ಸಾಮಾಜಿಕ ಹೊರೆಯಿಂದ ಹೊರಬರಲು ಸಾಧ್ಯ ಲೇಖಕ  ಜುಡಿತ್ ಹ್ಯಾರ್ರಿಸ್ ಹೇಳಿದಂತೆ, ಅವರ ಉತ್ಪತ್ತಿ ಸಂಬಂಧ ಶಾಸ್ತ್ರದ (ಜೀನ್ಸ್ ನ) ಕೊಡುಗೆಯಲ್ಲದೆ, ತಂದೆ-ತಾಯಿಗಳಿಂದ ಸಿಗುವ ಪಾಲನೆ-ಪೋಷಣೆ ಕೂಡ ದೀರ್ಘಾವಧಿಯ ಪರಿಣಾಮ ತರುವುದಿಲ್ಲ, ಆದರೆ ಇತರ ಪ್ರಾದೇಶಿಕ (ಸುತ್ತಮುತ್ತಲಿನ) ರೂಪಗಳಾದ  ಮಕ್ಕಳ ಪೀರ್ ಗ್ರೂಪ್ ಗಳು ಹೆಚ್ಚಿನ ಅವಧಿಯ ಪ್ರಭಾವವೇ ಸಂತಾನದ ಮೇಲಿರುತ್ತದೆ.
ಇಂಗ್ಲೆಂಡ್ ನಲ್ಲಿ, ನ್ಯಾಷನಲ್ ಲಿಟ್ರಸಿ ಟ್ರಸ್ಟ್ ನ ಸಂಶೋಧನೆಯ ಪ್ರಕಾರ, ಎಲ್ಲಾ ವಿದ್ಯಾಶಾಲೆಯ ವಲಯಗಳಲ್ಲಿ 7 ರಿಂದ 16 ರ ವಯಸ್ಸಿನ ಮಕ್ಕಳಲ್ಲಿ ಹುಡುಗರಿಗಿಂತ ಹುಡುಗಿಯರೇ ಒಂದೇ ಸಮನಾಗಿ ಹೆಚ್ಚು ಗಳಿಸುತ್ತಿದ್ದಾರೆ, ಇದರ ಗಮನಾರ್ಹ ವ್ಯತ್ಯಾಸವು ಓದುಗಾರಿಕೆ ಮತ್ತು ಬರಹದ ಕೌಶಲ್ಯಗಳಲ್ಲಿ ಕಾಣಬಹುದು. ಐತಿಹಾಸಿಕವಾಗಿ, ಹುಡುಗಿಯರು ಪ್ರಮಾಣಬದ್ಧವಾದ ಪರೀಕ್ಷೆಗಳಲ್ಲಿ ಹಿಂದೆ ಬೀಳುತ್ತಿದ್ದರು. 1996ರಲ್ಲಿ ಎಲ್ಲಾ ಜನಾಂಗದ ಅಮೆರಿಕಾದ ಹುಡುಗಿಯರಿಗೆ ಸಾಟ್(ಎಸ್ ಎ ಟಿ)ನ ವಾಚಕ ಪರೀಕ್ಷೆಯಲ್ಲಿ 503ರ ಸರಾಸರಿ ಗಳಿಕೆಯು ಹುಡುಗರಿಗಿಂತ 4 ಅಂಕಗಳು ಕಡಿಮೆಯಿದ್ದು,  ಗಣಿತದಲ್ಲಿ ಹುಡುಗಿಯರಿಗೆ ಸರಾಸರಿ 492ಇದ್ದು, ಹುಡುಗರಿಗಿಂತ 35 ಅಂಕಗಳು ಕಡಿಮೆಯಿದೆ. ವೇಯ್ನ್ ಕಾಮರ, ಕಾಲೇಜ್ ಬೋರ್ಡ್ ನ ಸಂಶೋದಕ ವಿಜ್ಞಾನಿಯ ವಿಮರ್ಶೆಯಂತೆ,"ಹಡುಗರು ಆರಿಸಿಕೊಂಡ ಕೋರ್ಸ್-ಗಳನ್ನೇ ಹುಡುಗಿಯರು ಸಹ ತೆಗೆದುಕೊಂಡರೆ, ಈ 35 ಅಂಕಗಳ ಅಂತರವು ಸ್ವಲ್ಪಮಟ್ಟಿಗೆ ಕಡಿಮೆಯಾಗುತ್ತದೆ." ಆ ವೇಳೆಯಲ್ಲಿ, ಸೆಂಟರ್  ಫಾರ್  ವುಮೆನ್ ಪಾಲಿಸಿ ಸ್ಟಡೀಸ್ ನ ಅಧ್ಯಕ್ಷರಾದ  ಲೆಸ್ಲೀ ಆರ್. ವೊಲ್ಫ್ ಹೇಳಿದಂತೆ, ಹುಡುಗಿಯರ ಗಣಿತ ಪರೀಕ್ಷೆಯ ಗಳಿಕೆಯ ಅಂಕ ಭಿನ್ನವಾಗಿರುತ್ತದೆ, ಏಕೆಂದರೆ ಅವರು ಸಮಸ್ಯೆಗಳನ್ನು (ಲೆಕ್ಕ) ಬಿಡಿಸಲು ಕೆಲಸ ಮಾಡುತ್ತಿದ್ದರೆ, ಹುಡುಗರು "ಪರೀಕ್ಷೆ-ಯುಕ್ತಿಯ ಉಪಯೋಗ"ಗಳಾದ, ಈಗಾಗಲೇ ಕೊಟ್ಟಿರುವ ಬಹು-ಆಯ್ಕೆಯ ಪ್ರಶ್ನೆಗಳ ಉತ್ತರಗಳನ್ನು ತಕ್ಷಣವೇ ಪರಿಶೀಲಿಸುತ್ತಾರೆ,  ಮತ್ತು ಹುಡುಗಿಯರು ಸಮಚಿತ್ತದಿಂದ ಮತ್ತು ಪೂರ್ಣತೆಯಿಂದ ಪರೀಕ್ಷೆಯನ್ನು ತೆಗೆದುಕೊಂಡರೆ, "ಹುಡುಗರು ಪಿನ್-ಬಾಲ್ ಮೆಷಿನ್ ನಲ್ಲಿ ಆಟವಾಡಿದಂತೆ, ಈ ಪರೀಕ್ಷೆಯನ್ನು ತೆಗೆದುಕೊಳ್ಳುತ್ತಾರೆ". (ಎಸ್ ಎ ಟಿ)ಸಾಟ್ ನಲ್ಲಿ ಹುಡುಗಿಯರ ಗಳಿಕೆ ಕೆಳಮಟ್ಟದಲ್ಲಿದ್ದರೂ, ಅವರು ಒಂದೇ ಸಮನಾಗಿ ಕಾಲೇಜಿನಲ್ಲಿ ಅವರ ಮೊದಲ ವರ್ಷದ ಎಲ್ಲ ಕೋರ್ಸ್ ಗಳಲ್ಲೂ ಹುಡುಗರನ್ನು ಮೀರಿಸಿ ಉನ್ನತ ಶ್ರೇಣಿಗಳನ್ನು ಪಡೆದಿದ್ದಾರೆ ಎಂದೂ ಸಹ ವೊಲ್ಫ್ ಹೇಳಿಕೆ ನೀಡಿದ್ದಾಳೆ. 2006ರ ವೇಳೆಗೆ ಹುಡುಗಿಯರು (ಎಸ್ ಎ ಟಿ)ಸಾಟ್ನ ವಾಚಕ ಭಾಗದಲ್ಲಿ ಹುಡುಗರಿಗಿಂತ 11 ಅಂಕಗಳ ಹೆಚ್ಚಳವನ್ನು ಗಳಿಸುತ್ತಿದ್ದರು. ಚಿಕಾಗೋ ವಿಶ್ವವಿಧ್ಯಾನಿಲಯದ 2005ರ ಸಂಶೋಧನೆಯ ತೋರಿಸಿದಂತೆ, ತರಗತಿಯಲ್ಲಿನ ಹುಡುಗಿಯರ ಇರುವಿಕೆಯ ಬಹುಮತವು, ಹುಡುಗರ ವಿದ್ಯಾಭ್ಯಾಸದ ಮಟ್ಟವನ್ನು ಉತ್ತಮ ಪಡಿಸಲು ಆಸ್ಪದ ಕೊಟ್ಟಂತಾಗುತ್ತದೆ.
ಕಲೆ ಮತ್ತು ಸಾಹಿತ್ಯ
thumb|upright|   ತೆರೆದ ಕಿಟಕಿಯ ಬಳಿ ಪತ್ರ ಓದುತ್ತಿರುವ ಹುಡುಗಿ,ಜಾನ್  ವರ್ಮೀರ್ ವ್ಯಾನ್  ದೆಲ್ಫ್ತ್ (1657). ಈಜಿಫ್ಟಿಯನ್ ಮುರಲ್ಸ್ನಲ್ಲಿ ರಾಜಮನೆತನದ ಚಿಕ್ಕ ಹುಡುಗಿಯರ ಸಹಾನುಭೂತಿಯುಳ್ಳ ಭಾವಚಿತ್ರವೂ ಕೂಡಿದೆ. ಸಪ್ಪ್ಹೋ 'ನ ಕವಿತೆಗಳು ಹುಡುಗಿಯರನ್ನು ಸಂಭೋಧಿಸುವ ಪ್ರೇಮ ಕವನಗಳನ್ನು ಹೊತ್ತು ತರುತ್ತವೆ.
ಯುರೋಪ್ ನಲ್ಲಿ, ಹುಡುಗಿಯರ ಮುಖಭಾವವಿರುವ ಕೆಲವು ಮುಂಚಿನ ವರ್ಣಚಿತ್ರಗಳೆಂದರೆ,  ಪೆಟ್ರುಸ್ ಕ್ರಿಸ್ಟುಸ್ ' ಪೋರ್ಟ್ ರೈಟ್ ಆಫ್ ಎ ಯಂಗ್ ಗರ್ಲ್   (ಸುಮಾರು  1460), ಜುಯನ್ ದೇ ಫ್ಲನ್ದೆಸ್ ' ಪೋರ್ಟ್ ರೈಟ್  ಆಫ್  ಎ  ಯಂಗ್   ಗರ್ಲ್   (ಸುಮಾರು  1505), ಫ್ರಾನ್ಸ್ ಹಾಲ್ಸ್ '    1620 ರಲ್ಲಿ  ಡಿಎಗೋ ವೆಲಝೆಡ್ಕ್ವೆಜ್ ' ಲಾಸ್ ಮೆನಿನಸ್    1656 ರಲ್ಲಿ    ಜಾನ್ ಸ್ಟೀನ್ ನ  ''ದಿ  ಫೀಸ್ಟ್   ಆಫ್  ಎಸ್ ಟಿ. ನಿಕೋಲಸ್  (ಸುಮಾರು  1660) ಮತ್ತು  ಜಾನ್ನೆಸ್ ವೇರ್ಮೀರ್ ನ  ಗರ್ಲ್ ವಿಥ್ ಎ ಪರ್ಲ್ ಇಯರ್ ರಿಂಗ್   ಅದರ ಜೊತೆಗೆ  ''. ಹುಡುಗಿಯರ, ನಂತರದ ವರ್ಣ ಚಿತ್ರಗಳಲ್ಲಿ ಆಲ್ಬರ್ಟ್ ಅನ್ಕೆರ್ನ ಭಾವಚಿತ್ರವಾದ ' ಮತ್ತು  ಕ್ಯಾಮಿಲ್ಲೆ ಪಿಸ್ಸರ್ರೋ ನ  1883 ', ಇವೆಲ್ಲವೂ ಕೂಡಿದೆ.
ಹುಡುಗಿಯರ ಮುಖಭಾವವನ್ನು ಹೊಂದಿರುವ ಅಮೆರಿಕಾದ ವರ್ಣಚಿತ್ರಗಳಲ್ಲಿ ಮೇರಿ ಕಾಸ್ಸತ್ತ್ ನ  1884   ಮತ್ತು  ವ್ಹಿಸ್ತ್ಲರ್ ನ  ಹಾರ್ಮೋನಿ  ಇನ್  ಗ್ರೆಯ್  ಅಂಡ್  ಗ್ರೀನ್ : ಮಿಸ್  ಸಿಸೆಲಿ  ಅಲೆಕ್ಸಾಂಡರ್    ಮತ್ತು  ದಿ  ವೈಟ್  ಗರ್ಲ್   (ಬಲಗಡೆಗೆ ತೋರಿಸಿದೆ, ಇವೆಲ್ಲವೂ ಸೇರಿದೆ.
ಹಲವು ಕಥೆಗಳು ಅದರ ನಾಯಕಿಯ ಬಾಲ್ಯದಿಂದಲೇ ಪ್ರಾರಂಭವಾಗುತ್ತದೆ, ಅವುಗಳೆಂದರೆ ದಬಾಲಿಕೆಗೆ ಒಳಗಾಗಿ ಒದ್ದಾಡುವ ಜಾನೆ ಐರ್  ಅಥವಾ ಸೂಕ್ಷ್ಮ ಮನಸ್ಸುಳ್ಳ  ವಾರ್ ಅಂಡ್ ಪೀಸ್  ನಲ್ಲಿನ ನತಾಶ. ಇತರ ಕಥೆಗಳಾದ ಹಾರ್ಪರ್ ಲೀ ನ  ಟು ಕಿಲ್ ಎ ಮಾಕಿಂಗ್ ಬರ್ಡ್   ನಲ್ಲಿ ಕಿರಿಯ ಹುಡುಗಿಯೊಬ್ಬಳು ವೀರನಾಯಕಿಯಾಗಿದ್ದಾಳೆ. ವ್ಲಾಡಿಮಿರ್ ನಬೋಕೊವ್ ನ ಚರ್ಚೆಯ ಪುಸ್ತಕವಾದ ಲೋಲಿತ  (1955)ದಲ್ಲಿ, ಸುಮಾರು 12 ವರ್ಷ ವಯಸ್ಸಿನ ಹುಡುಗಿ ಮತ್ತು  ಪ್ರೌಢ ಪಾಂಡಿತ, ಇವರಿಬ್ಬರೂ ಅಮೆರಿಕಾದ್ಯಂತ ಪ್ರಯಾಣ ಬೆಳೆಸುತ್ತಿರುವಾಗ ಅವರಲ್ಲಿನ ವಿಧಿ ಲಿಖಿತ ಸಂಬಂಧವು ಇದರ ಕಥಾವಸ್ತಾಗಿದೆ. ಆರ್ಥರ್ ಗೋಲ್ಡನ್ ನ ಮೆಮೊಇರ್ಸ್ ಆಫ್ ಎ ಗಯಿಶ ದಲ್ಲಿ  ಹೆಣ್ಣಿನ ಮುಖ್ಯ ಪಾತ್ರ ಮತ್ತು  ಅವಳ ತಂಗಿಯನ್ನು ಕುಟುಂಬದಿಂದ ಬೇರ್ಪಟ್ಟ ನಂತರ ವೇಶ್ಯಾವಾಟಿಕೆಗೆ ಹಾಕಲಾಯಿತು.
ಲೆವಿಸ್ ಕಾರ್ರೋಲ್ ನ ಅಲೈಸ್ ನ ಅದ್ವೆಂಚ್ಯುರ್ಸ್ ಇನ್ ವಂಡರ್ ಲ್ಯಾಂಡ್ ನಲ್ಲಿ  ಹೆಚ್ಚು ಚಿರಪರಿಚಿತಳಾದ ಹೆಣ್ಣುನ್ನು  ವೀರನಾಯಕಿಯನ್ನಾಗಿ  ಚಿತ್ರಿಸಲಾಗಿದೆ. ಅದೂ ಅಲ್ಲದೆ, ಕಾರ್ರೋಲ್ ನ ಹುಡುಗಿಯರ ಭಾವಚಿತ್ರಗಳು  ಛಾಯಾಗ್ರಹಣ  ಕಲೆಯ ಇತಿಹಾಸದಲ್ಲಿ  ಆಗಾಗ್ಗೆ ತೋರಿಸಲಾಗುತ್ತದೆ.
ಪ್ರಖ್ಯಾತ ಸಂಸ್ಕೃತಿ
thumb|200px| ಪೋರ್ಚುಗಲ್ ನ ಹುಡುಗಿ. ಯೂರೋಪಿನ ಫೈರಿ ಟೇಲ್ (ಯಕ್ಷಿಣಿ ಕಥೆಗಳು ) ಹುಡುಗಿಯರ ಬಗ್ಗೆ ನೆನಪಿನಲ್ಲಿಡುವಂತಹ ಕಥೆಗಳನ್ನು ಜೀವಂತವಾಗಿಟ್ಟಿದೆ. ಅವುಗಳಲ್ಲಿ ಕೆಲವು ಹೀಗಿವೆ  ಗೋಲ್ಡಿ ಲೋಕ್ಕ್ಸ್ ಮತ್ತು ದಿ ತ್ರೀ ಬೇರ್ಸ್ , ರಪುನ್ಜೆಲ್  , ಹಂಸ್ ಕ್ರಿಸ್ಟಿಯನ್ ಅನ್ದೆರ್ ಸೇನ್ ನ  ದಿ ಲಿಟಲ್ ಮ್ಯಾಚ್ ಗರ್ಲ್  , ದಿ ಲಿಟಲ್ ಮೇರ್ ಮಿಡ್  , ದಿ ಪ್ರಿನ್ಸೆಸ್ಸ್ ಅಂಡ್ ದಿ ಪೀ   ಅಂಡ್  ದಿ  ಬ್ರದೆರ್ಸ್ ಗ್ರಿಮ್ಮ್ ನ  ಲಿಟಲ್ ರೆಡ್ ರೈಡಿಂಗ್ ಹೂಡ್ .
ಹುಡುಗಿಯರ ಬಗ್ಗೆಯೂ ಸೇರಿದಂತೆ ಮಕ್ಕಳ ಪುಸ್ತಕಗಳು  ಅಲಿಸ್ ಇನ್ ವಂಡರ್ ಲ್ಯಾಂಡ್ , ಹೇಇದಿ  , ದಿ ವಂಡರ್ಫುಲ್ ವಿಜಾ ರ್ಡ್ ಆಫ್ ಒಜ್  , ದಿ  ನಾನ್ಸಿ ಡ್ರೆವ್  ಸೀರೀಸ್ , ಲಿಟಲ್ ಹೌಸ್ ಆನ್ ದಿ ಪ್ರೈರಿ  , ಮೇಡ್ ಲೈನ್  , ಪಿಪ್ಪಿ ಲಾಂಗ್ ಸ್ಟಾಕಿಂಗ್  , ಎ ರಿಂಕಲ್ ಇನ್ ಟೈಮ್  , ಡ್ರಾಗನ್ ಸಾಂಗ್  , ಮತ್ತು  ಲಿಟಲ್ ವುಮೆನ್. ಪುಸ್ತಕಗಳು ಹುಡುಗ ಮತ್ತು ಹುಡುಗಿ ಇಬ್ಬರನ್ನು ಒಳಗೊಂಡಿದ್ದು,ಮುಖಂಡರ ಪಾತ್ರಗಳಿಗೆ ಹುಡುಗರ ಮೇಲೆ ಹೆಚ್ಚು ಬೆಳಕು ಚೆಲ್ಲಲಾಗಿದೆ, ಆದರೆ ಮುಖ್ಯವಾಗಿ ಹುಡುಗಿ ಪಾತ್ರಗಳು   ನೈಟ್ಸ್ ಕಾಸಲ್ , ದಿ ಲಯನ್ , ದಿ ವಿಚ್ ಅಂಡ್ ದಿ ವಾರ್ಡ್ ರೋಬ್  , ದಿ ಬುಕ್ ಆಫ್ ತ್ರೀ   ಅಂಡ್  ದಿ  ಹಾರಿ ಪಾಟರ್  ಸರಣಿಗಳಲ್ಲಿ ಕಾಣಿಸಿಕೊಂಡಿವೆ.
ಅಮೆರಿಕಾದ ಅನೇಕ ಕಾಮಿಕ್ (ಹಾಸ್ಯದ ) ಪುಸ್ತಕಗಳಲ್ಲಿ  ಮತ್ತು ಹಾಸ್ಯದ ಪಟ್ಟಿಯನ್ನು ಹೊಂದಿದ ವಿಶಿಷ್ಟ ಹುಡುಗಿಯ ಪ್ರಧಾನ ಪಾತ್ರಗಳೆಂದರೆ  ಲಿಟಲ್ ಲುಲು  ಅಂಡ್  ಲಿಟಲ್ ಅರ್ಫನ್ ಅನ್ನಿ. ವಂಡರ್ ವುಮನ್ನ ಸೈಡ್ ಕಿಕ್ಕ್ ಗಳಲ್ಲಿ ಒಬ್ಬಳಾದ ಏತ್ತ ಕ್ಯಾಂಡಿ ಪಾತ್ರವು,  ಸೂಪರ್ ಹೀರೋ ಕಾಮಿಕ್ ಬುಕ್ಸ್ ನಲ್ಲಿನ ಮೊದಲ ಹುಡುಗಿ ಪಾತ್ರವಾಗಿದೆ. ( ಚಾರ್ಲೆಸ್ ಸ್ಚುಲ್ಜ್ ನ )ಪೀನಟ್ಸ್  ಸರಣಿಗಳಲ್ಲಿ ಪೆಪ್ಪೆರ್ಮಿಂಟ್ ಪಟ್ಟಿ, ಲುಸಿ ವ್ಯಾನ್ ಪೆಲ್ಟ್  ಮತ್ತು  ಸ್ಯಾಲಿ ಬ್ರೌನ್ ಎಂಬ ಹುಡುಗಿಯ ಪಾತ್ರಗಳೂ ಸೇರಿದೆ.
ಜಪಾನ್ ನೀಯರ ಅನಿಮೇಟಡ್ ಕಾರ್ಟೂನ್ಸ್  ಮತ್ತು  ಕಾಮಿಕ್ ಬುಕ್ಸ್ ಗಳಲ್ಲಿ ಹುಡುಗಿಯರು  ಆಗಾಗ್ಗೆ  ವೀರನಾಯಕಿಗಳಾಗಿದ್ದಾರೆ. ಹಯಾವ್ ಮಿಯಜ್ಯಕಿ ನ ಹಲವಾರು ಅನಿಮೇಟಡ್ ಚಿತ್ರಗಳಲ್ಲಿ ಹುಡುಗಿಯನ್ನು ನಾಯಕಿಯನ್ನಾಗಿ ಚಿತ್ರಿಸಿಲಾಗಿದ್ದು, ಉದಾಹರಣೆಗಾಗಿ ಮಜೋ  ನೋ  ಟಕ್ಕ್ಯು ಬಿನ್   (ಕಿಕಿಸ್ ಡೆಲಿವರಿ ಸರ್ವಿಸ್ ). ಹುಡುಗಿಯರನ್ನು ಪ್ರೇಕ್ಷಕರನ್ನಾಗಿ ಮಾಡುವ ಗುರಿಯನ್ನು ಹೊಂದಿದ ಶೋಜೋ ಶೈಲಿಯ ಮಾಂಗದಲ್ಲಿ ಇತರ ಹಲವು ಹುಡುಗಿಯರು ಮುಖಂಡ ರಾಗಿದ್ದಾರೆ. ಅವುಗಳಲ್ಲಿ ಕೆಲವು ದಿ ವಾಲ್ ಫ್ಲವರ್ , ಸೆರೆಸ್ , ಸೆಲೆಸ್ಟಿ ಅಲ್ ಲೆಜೆಂಡ್  , ಟೋಕ್ಯೋ ಮ್ಯುಮ್ಯು  ಮತ್ತು ಫುಲ್ ಮೂನ್ ಓ ಸಗಶಿತೆ . ಈ ಮಧ್ಯೆ, ಜಪಾನೀಯರ ಕೆಲವು ಪ್ರಖ್ಯಾತ ಕಾರ್ಟೂನ್ ಗಳು ಹುಡುಗಿಯರ ಕಾಮಭರಿತ ವಾಸ್ತವತೆಯ ಭಾವಚಿತ್ರಗಳನ್ನು ಚಿತ್ರಿಸಿದೆ.
ಗರ್ಲ್  ಎಂಬ ಶಬ್ದವು ಪ್ರಖ್ಯಾತ ಸಂಗೀತ ಸಾಹಿತ್ಯಗಳಲ್ಲಿ ಹೆಚ್ಚಾಗಿ ಕೇಳಿ ಬರುತ್ತದೆ. (ಅದೆಂದರೆ "ಎಬೌಟ್ ಎ ಗರ್ಲ್ " ಹಾಡಿನ ಜೊತೆ ), ಆಗಾಗ್ಗೆ ಹೆಚ್ಚು ಅರ್ಥ ಕೊಡುವ ಕಿರಿಯ ಪ್ರೌಡ ಅಥವಾ ಹರೆಯದ ಹುಡುಗಿ.
ಟಿಪ್ಪಣಿಗಳು
ವರ್ಗ:ಬಾಲ್ಯ ವರ್ಗ:ಹೆಂಗಸರು ವರ್ಗ:ಜನ ಮತ್ತು ವ್ಯಕ್ತಿ ಮಾದರಿಗಳು
ಳ
ಳ, ಕನ್ನಡ ವರ್ಣಮಾಲೆಯ ಹತ್ತನೇ ಅವರ್ಗೀಯ ವ್ಯಂಜನವಾಗಿದೆ. ಮೂರ್ಧನ್ಯ ಪಾರ್ಶ್ವಿಕ ವ್ಯಂಜನ ಧ್ವನಿ.
ವರ್ಗ:ಕನ್ನಡ ಅಕ್ಷರ
ಮೂಸೆ
thumb
ಮೂಸೆಯು (ಕೋವೆ) ಲೋಹಗಳು ಅಥವಾ ಇತರ ವಸ್ತುಗಳನ್ನು ಕರಗಿಸಲು ಅಥವಾ ಬಹಳ ಅಧಿಕ ತಾಪಮಾನಗಳಿಗೆ ಒಳಪಡಿಸಲು ಬಳಸಲಾಗುವ ಪಿಂಗಾಣಿ ಅಥವಾ ಲೋಹದ ಧಾರಕ. ಐತಿಹಾಸಿಕವಾಗಿ ಮೂಸೆಗಳನ್ನು ಸಾಮಾನ್ಯವಾಗಿ ಜೇಡಿಮಣ್ಣಿನಿಂದ ತಯಾರಿಸಲಾಗುತ್ತಿತ್ತಾದರೂ, ಅವುಗಳನ್ನು ಅದರ ಒಳವಸ್ತುವನ್ನು ಕರಗಿಸುವಷ್ಟು ಅಥವಾ ಮಾರ್ಪಡಿಸುವಷ್ಟು ಹೆಚ್ಚಿರುವ ತಾಪಮಾನಗಳನ್ನು ತಡೆದುಕೊಳ್ಳಬಲ್ಲ ಯಾವುದೇ ವಸ್ತುವಿನಿಂದ ತಯಾರಿಸಬಹುದು. ಅತಿ ಹೆಚ್ಚು ತಾಪಮಾನಗಳಿಗೆ ಕಾಯಿಸಲಾದ ರಾಸಾಯನಿಕ ಸಂಯುಕ್ತಗಳನ್ನು ಹಿಡಿದಿಡಲು ಮೂಸೆಗಳನ್ನು ಪ್ರಯೋಗಾಲಯದಲ್ಲಿ ಬಳಸಲಾಗುತ್ತದೆ. ಮೂಸೆಗಳು ಹಲವಾರು ಗಾತ್ರಗಳಲ್ಲಿ ಲಭ್ಯವಿವೆ ಮತ್ತು ಸಾಮಾನ್ಯವಾಗಿ ಅವುಗಳಿಗೆ ಅನುಗುಣವಾದ ಗಾತ್ರದ ಮುಚ್ಚಳದೊಂದಿಗೆ ಬರುತ್ತವೆ. ಜ್ವಾಲೆಯ ಮೇಲೆ ಕಾಯಿಸಿದಾಗ, ಮೂಸೆಯನ್ನು ಹಲವುವೇಳೆ ಚುಂಗಾಣಿ ಜೇಡಿಯ ತ್ರಿಕೋಣದೊಳಗೆ ಹಿಡಿದಿಡಲಾಗುತ್ತದೆ. ಈ ಜೇಡಿಯ ತ್ರಿಕೋಣವನ್ನು ಸ್ವತಃ ತ್ರಿಪಾದಿಯ ಮೇಲೆ ಇರಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ರಸವಿದ್ಯೆಯ ಉಪಕರಣಗಳು
ಹ
ಹ, ಕನ್ನಡ ವರ್ಣಮಾಲೆಯ ಒಂಬತ್ತನೇ ಅವರ್ಗೀಯ ವ್ಯಂಜನವಾಗಿದೆ. ಕಾಕಲ್ಯ ಘೋಷ ಸಂಘರ್ಷ ವ್ಯಂಜನ ಧ್ವನಿ.ಠಗ
ಚಾರಿತ್ರಿಕ ಹಿನ್ನೆಲೆ
ಮೌರ್ಯರ ಕಾಲದ ಅತಿ ಸರಳವಾದ ಈ ಅಕ್ಷರದ ರೂಪ, ಒಂದು ರೇಖೆಯು ಸ್ವಲ್ಪ ಬಲಭಾಗಕ್ಕೆ ಬಗ್ಗಿರುವುದೇ ಆಗಿರುತ್ತದೆ. ಸಾತವಾಹನ ಕಾಲದಲ್ಲಿ ಇದರ ಕೆಳಭಾಗ ಅಗಲವಾಗಿಯೂ ಚಪ್ಪಟೆಯಾಗಿಯೂ ಇರುವುದು. ಕದಂಬರ ಕಾಲದಲ್ಲಿ ಬಲಭಾಗದ ರೇಖೆ ಮೇಲಿನವರೆಗೂ ಹೋಗಿ ಕೆಳಗಿಳಿಯುವ ಪ್ರವೃತ್ತಿಯನ್ನು ವ್ಯಕ್ತಪಡಿಸುತ್ತದೆ. ಮುಂದೆ ಇದೇ ರೂಪವೇ ಇದ್ದರೂ ಅಕ್ಷರದ ಮುಖ್ಯಭಾಗ ಅಗಲವಾಗಿರುತ್ತದೆ. ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಈ ಅಕ್ಷರ ಸ್ಥಿರಗೊಂಡು ಅದೇ ರೂಪವೇ ಮುಂದೆಯೂ ಉಪಯೋಗಿಸಲ್ಪಡುತ್ತದೆ. ಹದಿನೆಂಟನೆಯ ಶತಮಾನದ ಈ ಅಕ್ಷರದ ಸ್ವರೂಪಕ್ಕೂ ಈಗಿನ ಸ್ವರೂಪಕ್ಕೂ ಇರುವ ಅಲ್ಪ ವ್ಯತ್ಯಾಸವನ್ನು ಗಮನಿಸಬಹುದು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಕನ್ನಡ ಅಕ್ಷರ
ಪಿಯರೆ ಕ್ಯೂರಿ
ಪಿಯರೆ ಕ್ಯೂರಿ(ಮೇ ೧೫, ೧೮೫೯ – ಎಪ್ರಿಲ್ ೧೯, ೧೯೦೬) ಫ್ರಾನ್ಸ್‌ನ ವಿಜ್ಞಾನಿ.ಮುಖ್ಯವಾಗಿ ವಿಕಿರಣ ಕ್ಷೇತ್ರದಲ್ಲಿ ಹೆಚ್ಚಿನ ಕೆಲಸ ಮಾಡಿದ್ದಾರೆ. ಇವರು ತಮ್ಮ ಪತ್ನಿ ಮೇರಿ ಕ್ಯೂರಿಯವರೊಂದಿಗೆ ರೇಡಿಯಮ್ ಹಾಗೂ ಪೊಲೊನಿಯಮ್ ಎಂಬ ಎರಡು ಮೂಲಧಾತುಗಳನ್ನು ಕಂಡುಹಿಡಿದಿದ್ದಾರೆ.ಇವರಿಗೆ ತಮ್ಮ ಪತ್ನಿಯೊಂದಿಗೆ ೧೯೦೩ ರಲ್ಲಿ ಭೌತಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ದೊರೆಯಿತು.
ಪಿಯರೆ ಕ್ಯೂರಿ ಪ್ಯಾರಿಸ್‌ನಲ್ಲಿ ಜನಿಸಿದರು.ಇಲ್ಲಿಯೇ ವಿದ್ಯಾಭ್ಯಾಸ ಪೂರೈಸಿ ಪ್ಯಾರಿಸ್ ವಿಶ್ವವಿದ್ಯಾಲಯದಲ್ಲಿ ಭೌತಶಾಸ್ತ್ರವನ್ನು ಭೋಧಿಸಿದರು.ಇವರು ಲೋಹಗಳ ಕಾಂತತ್ವದ ಬಗ್ಗೆ ವಿಶೇಷ ಸಂಶೋಧನೆ ಮಾಡಿದವರು.೧೯೦೬ ರಲ್ಲಿ ನಿಧನರಾದರು.
ಅಜಯ್ ಘೋಷ್
ಅಜಯ್ ಕುಮಾರ್ ಘೋಷ್(೨೦ ಫೆಬ್ರವರಿ ೧೯೦೯– ೧೩ ಜನವರಿ ೧೯೬೨ ) ಒಬ್ಬ ಭಾರತೀಯ ಸ್ವಾತಂತ್ರ್ಯ ಹೋರಾಟಗಾರ ಮತ್ತು ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದ ಪ್ರಮುಖ ನಾಯಕ. ಅವರು ೧೯೫೪ ರಿಂದ ೧೯೬೨ ರವರೆಗೆ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದ ಕಾರ್ಯದರ್ಶಿಯಾಗಿದ್ದರು.
ಆರಂಭಿಕ ಜೀವನ
ಘೋಷ್ ಅವರು ಭಾರತದ ಪಶ್ಚಿಮ ಬಂಗಾಳ ರಾಜ್ಯದ ಬರ್ಧಮಾನ್ ಜಿಲ್ಲೆಯ ಮಿಹಿಜಮ್ ಗ್ರಾಮದಲ್ಲಿ ಜನಿಸಿದರು. ಅವರು ತಮ್ಮ ತಂದೆ ವೈದ್ಯ ಶಚೀಂದ್ರನಾಥ ಘೋಷ್ ಅವರೊಂದಿಗೆ ಕಾನ್ಪುರಕ್ಕೆ ಹೋದರು.
ರಾಜಕೀಯ ಜೀವನ
೧೯೫೬ ರಲ್ಲಿ, ಅಲಹಾಬಾದ್ ವಿಶ್ವವಿದ್ಯಾಲಯವನ್ನು ಪ್ರವೇಶಿಸುವ ಮೊದಲು, ಘೋಷ್ ಭಗತ್ ಸಿಂಗ್ ಮತ್ತು ಬಟುಕೇಶ್ವರ್ ದತ್ ಅವರನ್ನು ಭೇಟಿಯಾದರು. ಅವರು ಹಿಂದೂಸ್ತಾನ್ ಸೋಷಿಯಲಿಸ್ಟ್ ರಿಪಬ್ಲಿಕನ್ ಅಸೋಸಿಯೇಶನ್‌ನ ಸದಸ್ಯರಾಗಿದ್ದರು. ೧೯೨೯ ರಲ್ಲಿ ಲಾಹೋರ್ ಪಿತೂರಿ ಪ್ರಕರಣದ ವಿಚಾರಣೆಯ ನಂತರ ಅವರನ್ನು ಬಂಧಿಸಲಾಯಿತು ಮತ್ತು ನಂತರ ಜೈಲಿನಲ್ಲಿರಿಸಲಾಯಿತು ಆದರೆ ಸಾಕ್ಷ್ಯಾಧಾರಗಳ ಕೊರತೆಯಿಂದಾಗಿ ಬಿಡುಗಡೆ ಮಾಡಲಾಯಿತು. ೧೯೩೧ ರಲ್ಲಿ ಅವರನ್ನು ಮತ್ತೆ ಬಂಧಿಸಲಾಯಿತು ಮತ್ತು ಜೈಲಿನಲ್ಲಿ ಶ್ರೀನಿವಾಸ್ ಸರ್ದೇಶಾಯಿಯವರ ಸಂಪರ್ಕಕ್ಕೆ ಬಂದರು. ಬಿಡುಗಡೆಯ ನಂತರ ಅವರು ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾಗೆ ಸೇರಿದರು. ೧೯೩೪ ರಲ್ಲಿ, ಅವರು ಸಿಪಿಐನ ಕೇಂದ್ರ ಸಮಿತಿಗೆ ಆಯ್ಕೆಯಾದರು ಮತ್ತು ೧೯೩೬ ರಲ್ಲಿ ಅವರು ಅದರ ಪಾಲಿಟ್ ಬ್ಯೂರೋಗೆ ಆಯ್ಕೆಯಾದರು. ೧೯೩೮ ರಲ್ಲಿ, ಘೋಷ್ ಪಕ್ಷದ ಮುಖವಾಣಿಯಾದ ನ್ಯಾಷನಲ್ ಫ್ರಂಟ್‌ನ ಸಂಪಾದಕೀಯ ಮಂಡಳಿಯ ಸದಸ್ಯರಾದರು. ಅವರು ೧೯೫೧ ರಿಂದ ೧೯೬೨ ರಲ್ಲಿ ಸಾಯುವವರೆಗೂ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದ ಪ್ರಧಾನ ಕಾರ್ಯದರ್ಶಿಯಾಗಿದ್ದರು. ಅವರು ೧೯೬೨ ರಲ್ಲಿ ಚೀನಾ-ಭಾರತ ಯುದ್ಧದ ಸಮಯದಲ್ಲಿ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾವನ್ನು ಮುನ್ನಡೆಸುತ್ತಿದ್ದರು ಮತ್ತು ಭಾರತದ ಬದಲಿಗೆ ಚೀನಾದ ಸ್ಥಾನವನ್ನು ಬೆಂಬಲಿಸಿದರು. ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದಿಂದ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (ಮಾರ್ಕ್ಸ್ವಾದಿ) ವಿಭಜನೆಯಾಗುವ ಮೊದಲು ಅವರು ಕೇಂದ್ರೀಯ ಬಣದಲ್ಲಿ ಪ್ರಮುಖ ವ್ಯಕ್ತಿಯಾಗಿದ್ದರು.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಪುಲಿಕಾಟ್ ಸರೋವರ
ಪುಲಿಕಾಟ್ ಸರೋವರ (ತೆಲುಗು: ಪುಲಿಕಾಟ್ ಸರಸ್ಸು  పులికాట్ సరస్సు, ತಮಿಳು:.ಪಳವೆರ್ಕಾಡು பழவேற்காடு ஏறி) ಭಾರತದ ಎರಡನೇ ಅತ್ಯಂತ ದೊಡ್ಡ ಚೌಳಾದ - ನೀರಿನ ಸರೋವರ ಅಥವಾ ಆವೃತ ಜಲಭಾಗವಾಗಿದೆ. ಇದು ದಕ್ಷಿಣ ಭಾರತದ ಕೊರಮಂಡಲ ಕರಾವಳಿಯ ಆಂಧ್ರಪ್ರದೇಶ ಹಾಗು ತಮಿಳು ನಾಡುರಾಜ್ಯಗಳ ಗಡಿಯಲ್ಲಿ ವ್ಯಾಪಿಸಿದೆ. ಸರೋವರವು ಪುಲಿಕಾಟ್ ಸರೋವರ ಪಕ್ಷಿಧಾಮವನ್ನು ಒಳಗೊಂಡಿದೆ. ಶ್ರೀಹರಿಕೋಟದ ಪ್ರತಿಬಂಧಕ ದ್ವೀಪವು ಸರೋವರವನ್ನು ಬಂಗಾಳ ಕೊಲ್ಲಿಯಿಂದ ಪ್ರತ್ಯೇಕಿಸುತ್ತದೆ. ದ್ವೀಪವು ಸತೀಶ್ ಧವನ್ ಸ್ಪೇಸ್ ಸೆಂಟರ್ಗೆ ನೆಲೆಯಾಗಿದೆ.
ಇತಿಹಾಸ
13ನೇ ಶತಮಾನದಲ್ಲಿ, ಹೊಸ ಧಾರ್ಮಿಕ ನೇತಾರ ಗೆ ಗೌರವ ಸಲ್ಲಿಸಲು ತಿರಸ್ಕರಿಸಿದಾಗ ಮೆಕ್ಕಾದಿಂದ ಬಹಿಷ್ಕೃತರಾದ ಅರಬ್ಬರು ಈ ಸರೋವರದ ತೀರಕ್ಕೆ ನಾಲ್ಕು ದೋಣಿಗಳಲ್ಲಿ ಬಂದಿಳಿದರು. ಅಲ್ಲಿನ ರಸ್ತೆಗಳಲ್ಲಿ ಕಂಡುಬರುವ ಶಿಥಿಲವಾದ ಕಲ್ಲಿನ ಮನೆಗಳನ್ನು ಒಂದೊಮ್ಮೆ ಈ ಅರೇಬಿಯಾದ ಮುಸ್ಲಿಮರು ಆಕ್ರಮಿಸಿಕೊಂಡಿದ್ದರು, ಈ ಮನೆಗಳೂ ಇಂದಿಗೂ ಅಲ್ಲಿ ಕಂಡುಬರುತ್ತವೆ. ಉಳಿದುಕೊಂಡಿರುವ ಕೆಲವು ಕುಟುಂಬಗಳು ಅರೇಬಿಕ್ ನಲ್ಲಿರುವ ದಾಖಲೆಗಳನ್ನು ಸಮರ್ಥಿಸಿ ಈ ಪ್ರದೇಶಕ್ಕೆ ಅವರ ವಲಸೆಯನ್ನು ರುಜುವಾತು ಮಾಡುತ್ತವೆ.
ಮುಂದೆ ಇತಿಹಾಸದಲ್ಲಿ ದಾಖಲಾದ ವಿದೇಶಿ ವಸಾಹತುಗಾರರಲ್ಲಿ ಪೋರ್ಚುಗೀಸ್ ರು ಸೇರುತ್ತಾರೆ. ಮುಂದೆ 1515ರಲ್ಲಿ, ಅವರು ನೋಸ್ಸ ಸೇನ್ಹೊರ ಡಸ್ ಪ್ರಜೆರೆಸ್ ಗೆ(ಅವರ್ ಲೇಡಿ ಆಫ್ ಜಾಯ್ಸ್ ) ಅರ್ಪಿಸಿ ಒಂದು ಚರ್ಚ್ ನ್ನು ಕಟ್ಟುತ್ತಾರೆ, ಈಗ ಈ ಚರ್ಚ್ ಶಿಥಿಲಾವಸ್ಥೆಯಲ್ಲಿದೆ. ಪೋರ್ಚುಗೀಸರ ನಂತರ ಡಚ್ಚರು ಆಗಮಿಸಿದರು.
ಕರಿಮನಲ್ ಹಳ್ಳಿಯ ತೀರದಲ್ಲಿ ಸಿಲುಕಿಕೊಂಡ ತಮ್ಮ ಹಡಗುಗಳಿಂದಾಗಿ ಡಚ್ಚರು ಈ ಆವೃತ ಜಲಭಾಗಕ್ಕೆ ಬಂದರು, ಅವರು ಸರೋವರದ ನದಿಮುಖದ ವಿರುದ್ಧ ದಿಕ್ಕಿಗೆ ಬಂದಿಳಿದರು, ಅಲ್ಲಿಂದ ಸರೋವರದ ಗಡಿಯು 'ಕೋರಮಂಡಲ್' ಎಂಬ ಹೆಸರನ್ನು ಗಳಿಸಿತು. ಡಚ್ಚರ ಆಳ್ವಿಕೆಯ ಅವಧಿಯಲ್ಲಿ ಪುಲಿಕಾಟ್ ಪಲ್ಲೈಕಟ್ಟ ಎಂಬ ಹೆಸರಿನಿಂದ ಕರೆಯಲ್ಪಡುತ್ತಿತ್ತು. ಪುಲಿಕಾಟ್ ಇಂದು ಈ ವಾಸ್ತವಕ್ಕೆ ಡಚ್ ಕೋಟೆಯ ಅವಶೇಷದೊಂದಿಗೆ ಸಾಕ್ಷಿಯನ್ನು ಒದಗಿಸುತ್ತದೆ (ಸುಮಾರು 1606ರಿಂದ 1690ರ ಅವಧಿ) ಈ ಕೋಟೆಯೂ ಸುಮಾರು 1609ರಷ್ಟು ಹಳೆಯದಾಗಿದೆ, ಒಂದು ಡಚ್ ಚರ್ಚ್, 22 ಗೊರಿಗಳೊಂದಿಗೆ ಸಂರಕ್ಷಿಸಲಾದ ಡಚ್ ಸ್ಮಶಾನ (1631ರಿಂದ 1655) ಹಾಗು ಒಂದು ಡಚ್ ಸ್ಮಶಾನವನ್ನು 76 ಗೋರಿಗಳು ಹಾಗು ಸಮಾಧಿ ಸೌಧಗಳೊಂದಿಗೆ ಆರ್ಕಿಯಾಲಾಜಿಕಲ್ ಸರ್ವೇ ಆಫ್ ಇಂಡಿಯಾ (ASI) ಸಂರಕ್ಷಿಸಿದೆ. ಡಚ್ಚರು ಪುಲಿಕಾಟ್ ನಲ್ಲಿ ಗೆಲ್ಡ್ರಿಯ ಕೋಟೆ ಯನ್ನು ನಿರ್ಮಿಸಿದರು, ಇಲ್ಲಿಂದ ಅವರು ಬ್ರಿಟಿಷ್ ಈಸ್ಟ್ ಇಂಡಿಯ ಕಂಪನಿ ಹಾಗು ಪ್ರದೇಶದ ಇತರ ರಾಜ್ಯಗಳೊಂದಿಗೆ ವ್ಯವಹಾರ ನಡೆಸಿದರು.
ಆವೃತ ಜಲಭಾಗದ ಪರಾಗಶಾಸ್ತ್ರೀಯ ಗುಣಲಕ್ಷಣಗಳ ಒಂದು ವೈಜ್ಞಾನಿಕ ಅಧ್ಯಯನವನ್ನು ನಾಲ್ಕು ಪರೀಕ್ಷಾ ಗುಣಿಗಳಿಂದ ಸಂಚಿತ ಶಿಲೆಯ ಮಣ್ಣಿನ ಮಾದರಿಗಳನ್ನು ತೆಗೆದುಕೊಂಡು ನಡೆಸಲಾಯಿತು. ಅಧ್ಯಯನ ಪ್ರಕಾರ: ''ಸಸ್ಯಾಂಗಾರ ಹಾಸುಗಳು ಪಶ್ಚಿಮದ ಸುಳ್ಳುರ್ ಪೇಟ ಹಾಗು ಕಾಸ್ಡ್ರೆಡಿನಿಲಿಂನಲ್ಲಿ ಕ್ರಮವಾಗಿ 4.98 m a.m.s.l. ಹಾಗು 1 m (a.m.s.l.) ಸಸ್ಯವರ್ಗದ ಪುನರ್ನಿರ್ಮಾಣವು ಪ್ರಾಚೀನ ಕಡಲ ತೀರಕ್ಕೆ ಸೂಚಿತವಾಗಿವೆ. ಸಮುದ್ರ ಮಟ್ಟವು 6650ಕ್ಕೂ ಅಧಿಕ ಅಥವಾ ಅದಕ್ಕಿಂತ ಕಡಿಮೆ ಮಟ್ಟವನ್ನು ಸುಳ್ಳುರ್ ಪೇಟದಲ್ಲಿ ಸುಮಾರು 110 ವರ್ಷ BPಯಲ್ಲಿ ಹೊಂದಿತ್ತು, 18 kmಇದು ಇಂದಿನ ಕಡಲ ತೀರದ ಪಶ್ಚಿಮ ದಿಕ್ಕಿನಲ್ಲಿದೆ. ಕಾಸ್ಡ್ರೆಡ್ಡಿನಿಲೆಮ್ ನಲ್ಲಿರುವ ಸಸ್ಯಾಂಗಾರ ಹಾಸಿನ ರೇಡಿಯೋ ಕಾರ್ಬನ್ ಗಳು 4608ಕ್ಕೂ ಅಧಿಕ ಅಥವಾ ಕಡಿಮೆ 122 ವರ್ಷ BPಯದ್ದಾಗಿದೆ, ಇದು ಅಪಸರನತೆಯ ಘಟ್ಟದಲ್ಲಿ ಮ್ಯಾಂಗ್ರೋವ್ ರೇಖೆಯು ಪೂರ್ವಕ್ಕೆ ಬದಲಾಗಿದ್ದನ್ನು ಸೂಚಿಸುತ್ತದೆ.''
ಭೂಗೋಳ ಹಾಗು ಭೂಪಟದ ವಿವರಣೆ
ಆವೃತ ಜಲಭಾಗದ ಗಡಿಯು 13.33° ರಿಂದ 13.66° N ಹಾಗು 80.23° ರಿಂದ 80.25°E ನಡುವೆ ಇದೆ, ಜೊತೆಗೆ ಆವೃತ ಜಲಭಾಗದ ಒಣಗಿದ ಭಾಗವು 14.0°Nವರೆಗೂ ವಿಸ್ತರಿಸಿದೆ; ಜೊತೆಗೆ ಆವೃತ ಜಲಭಾಗದಲ್ಲಿ 84%ರಷ್ಟು ಆಂಧ್ರಪ್ರದೇಶದಲ್ಲಿದ್ದರೆ 16%ರಷ್ಟು ತಮಿಳುನಾಡಿನಲ್ಲಿದೆ. ಆವೃತ ಜಲಭಾಗವು ಕರಾವಳಿ ತೀರಕ್ಕೆ ಎದುರಾಗಿ ಜೊತೆಗೂಡಿದ್ದು ಪಶ್ಚಿಮ ಹಾಗು ಪೂರ್ವ ಭಾಗಗಳು ಮರಳಿನ ದಿಬ್ಬದಿಂದ ಸುತ್ತುವರೆದಿದೆ. ಸರೋವರದ ಪ್ರದೇಶವು ಪ್ರವಾಹದೊಂದಿಗೆ ಬದಲಾಗುತ್ತದೆ; 450 km2ರಷ್ಟು ಅಧಿಕ ಪ್ರವಾಹದಲ್ಲಿ ಹಾಗು 250 km2ರಷ್ಟು ಕಡಿಮೆ ಹರಿವಿನ ಅವಧಿಯಲ್ಲಿರುತ್ತವೆ. ಇದರ ಉದ್ದ ಸುಮಾರು 60 kmರಷ್ಟಿದ್ದರೆ ಅಗಲಳತೆ 0.2 kmರಿಂದ 17.5 kmರಷ್ಟು ಬದಲಾಗುತ್ತದೆ.
ಆವೃತ ಜಲಭಾಗದ ಕರಾವಳಿಯ ಹವಾಮಾನವನ್ನು ಉಷ್ಣವಲಯದ ಮಾನ್ಸೂನ್ ಗಳು ನಿಯಂತ್ರಿಸುತ್ತವೆ. ಗಾಳಿಯ ತಾಪಮಾನವು 15 C ರಿಂದ 45 Cರಷ್ಟು ಬದಲಾಗುತ್ತದೆ.
ದೊಡ್ಡದಾಗಿರುವ ತಿರುಗಚ್ಚಿನ ಆಕಾರದಲ್ಲಿರುವ ಪ್ರತಿಬಂಧಕ ದ್ವೀಪವಾದ ಶ್ರೀಹರಿಕೋಟವು ಸರೋವರವನ್ನು ಬಂಗಾಳ ಕೊಲ್ಲಿಯಿಂದ ಬೇರ್ಪಡಿಸುತ್ತದೆ. ಸತೀಶ್ ಧವನ್ ಸ್ಪೇಸ್ ಸೆಂಟರ್, ದ್ವೀಪದ ಉತ್ತರಭಾಗದ ಕೊನೆಯಲ್ಲಿ ನೆಲೆಯಾಗಿದೆ. ಭಾರತದ ಮೊದಲ ಯಶಸ್ವೀ ಚಂದ್ರ ಯಾನದ ಮಿಷನ್ ಚಂದ್ರಯಾನ-1ನ್ನು ಈ ಸ್ಥಳದಿಂದ ಉಡಾಯಿಸಲಾಯಿತು.
ಇರ್ಕಂ ಹಾಗು ವೆನಾಡಿನ ಮರಳಿನ ಪ್ರತಿಬಂಧಕ ದ್ವೀಪಗಳು ಹಾಗು ಉತ್ತರ ದಿಕ್ಕಿನಲ್ಲಿರುವ ಸಣ್ಣ ದ್ವೀಪಗಳು ಉತ್ತರ-ದಕ್ಷಿಣಕ್ಕೆ ಒಟ್ಟುಗೂಡಿರುವುದರ ಜೊತೆಗೆ ಪೂರ್ವ ಹಾಗು ಪಶ್ಚಿಮದ ಆವೃತ ಭಾಗಗಳನ್ನು ಇಬ್ಭಾಗಿಸುತ್ತದೆ. ಆವೃತ ಜಲಭಾಗಗಳ ಆಕೃತಿವಿಜ್ಞಾನವು ನಾಲ್ಕು ಮಾದರಿಗಳಲ್ಲಿ ವರ್ಗೀಕರಣಗೊಂಡಿದೆ ಜೊತೆಗೆ ದೊಡ್ಡ ಪ್ರದೇಶಗಳನ್ನು ಮಣ್ಣುದಂಡೆ ಹಾಗು ಮರಳುದಂಡೆಗಳೆಂದು ವಿಭಾಗಿಸಲಾಗಿದೆ.
ಪುಲಿಕಾಟ್ ನ ಮೀನುಗಾರಿಕಾ ಹಳ್ಳಿಯು ಸರೋವರದ ದಕ್ಷಿಣ ತುದಿಯಲ್ಲಿದೆ. ದುಗರಾಜುಪಟ್ಟಣಂ ಹಾಗು ಸುಳ್ಳುರ್ ಪೇಟ ಆವೃತ ಜಲಭಾಗದ ಹೊರವಲಯದಲ್ಲಿರುವ ಎರಡು ಪ್ರಮುಖ ಪಟ್ಟಣಗಳಾಗಿವೆ.
ಜಲಶಾಸ್ತ್ರ
ಆವೃತ ಜಲಭಾಗಕ್ಕೆ ನೀರನ್ನು ಪೂರೈಸುವ ಮೂರು ಪ್ರಮುಖ ನದಿಗಳೆಂದರೆ, ದಕ್ಷಿಣ ತುದಿಯಲ್ಲಿರುವ ಆರಣಿ ನದಿ, ವಾಯವ್ಯ ದಿಕ್ಕಿನಲ್ಲಿ ಹರಿಯುವ ಕಲಂಗಿ ನದಿ ಹಾಗು ಉತ್ತರದ ದಿಕ್ಕಿನ ತುದಿಯಲ್ಲಿರುವ ಸ್ವರ್ಣಮುಖಿ ನದಿ, ಇವುಗಳ ಜೊತೆಯಲ್ಲಿ ಕೆಲವು ಸಣ್ಣ ಹೊಳೆಗಳು. ಸಂಚಾರಿ ಕಾಲುವೆಯಾದ ಬಕಿಂಗ್ ಹ್ಯಾಮ್ ಕಾಲುವೆಯು, ಪಶ್ಚಿಮದಲ್ಲಿದ್ದು ಆವೃತ ಜಲಭಾಗದ ಭಾಗವಾಗಿದೆ. ಆವೃತ ಜಲಭಾಗದ ಬಂಗಾಳ ಕೊಲ್ಲಿಯೊಂದಿಗಿನ ನೀರಿನ ವಿನಿಮಯವು ಶ್ರೀಹರಿಕೋಟದ ಉತ್ತರದ ತುದಿಗಿರುವ ಒಂದು ಒಳಹರಿವಿನ ಕಾಲುವೆಯ ಮೂಲಕ ನಡೆಯುತ್ತದೆ. ಜೊತೆಗೆ ದಕ್ಷಿಣದ ತುದಿಗಿರುವ ಹೊರ ಹರಿವಿನ ಕಾಲುವೆಯು ಸುಮಾರು 200 mರಷ್ಟು ಅಗಲವಾಗಿದೆ, ಈ ಹರಿವುಗಳು ಕೇವಲ ಮಳೆಗಾಲದಲ್ಲಿ ಮಾತ್ರ ಭೋರ್ಗರೆಯುತ್ತವೆ. ಸರೋವರದ ನೀರಿನ ಮಟ್ಟವು ವಿವಿಧ ಋತುಗಳಲ್ಲಿ ವ್ಯಾಪಕವಾಗಿ ಬದಲಾಗುತ್ತದೆ - ಬೇಸಿಗೆ, ಮಾನ್ಸೂನಿಗೆ ಮುಂಚೆ, ಮಾನ್ಸೂನ್ ನಲ್ಲಿ ಹಾಗು ಮಾನ್ಸೂನ್ ನ ನಂತರ - ಸರೋವರ ನದಿಮುಖದ ಆಳ ಹಾಗು ಅಗಲ ಬದಲಾಗುತ್ತಿರುತ್ತದೆ. ಇದು ನೀರಿನ ಸಂಗಮ ಹಾಗು ಹರಿವಿನ ಒಂದು ಸಕ್ರಿಯ ಪರಿಸ್ಥಿತಿಯನ್ನು ಉಂಟುಮಾಡುತ್ತದೆ. ಪರಿಣಾಮವಾಗಿ ಲವಣತ್ವದ ಬದಲಾವಣೆ ಹಾಗು DO (ಕರಗಿದ ಆಮ್ಲಜನಕ) ಈ ಸರೋವರದ ಪ್ರಾಥಮಿಕ ಉತ್ಪಾದನೆಗೆ, ಸಮುದ್ರ ಜೀವಿಗಳ ಬದುಕಿಗೆ, ಜೈವಿಕ ವೈವಿಧ್ಯತೆ ಹಾಗು ಮೀನುಗಾರಿಕೆಗೆ ಅಡ್ಡ ಪರಿಣಾಮವನ್ನು ಉಂಟುಮಾಡುತ್ತದೆ,
ಲವಣತ್ವದ ಪ್ರಮಾಣವು ಮಾನ್ಸೂನ್ ನಲ್ಲಿ ಸೊನ್ನೆಯಿಂದ ಹಿಡಿದು ಮೂನ್ಸೂನ್ ಗೆ ಮುಂಚಿನ ಅವಧಿ ಹಾಗು ನಂತರದ ಅವಧಿಯಲ್ಲಿ ಸುಮಾರು 52 ppmವರೆಗೂ (ಅಧಿಕ ಲವಣಾಂಶ) ಬದಲಾಗುತ್ತದೆ. ವ್ಯಾಪಕ ಈ ಬದಲಾವಣೆಗೆ ಹೊಂದಾಣಿಕೆಗಳು ಸರೋವರದ ಸೆಸೈಲ್(ತೊಟ್ಟು ಅಥವಾ ಕಾಂಡವಿಲ್ಲದೆ ಬುಡದಿಂದಲೇ ಅಂಟಿಕೊಂಡಿರುವ)ಹಾಗು ಜಡವಾದ ಜೀವಿಗಳಿಗೆ ಕಷ್ಟಕರವಾಗಿರುತ್ತದೆ. ಆದಾಗ್ಯೂ,(ವಿಶಿಷ್ಟ ಜಾತಿ ಮೀನು) ಯೂರಿಹಲಿನೆ ಜೀವಿಗಳು ಸರೋವರದಲ್ಲಿ ವಾಸಿಸುತ್ತವೆ.
ಈ ಆವೃತ ಜಲಭಾಗದಲ್ಲಿರುವ ಜಲತಳ ಜೀವಿಗಳು ಅಥವಾ ಸಸ್ಯ ಅಥವಾ ಪ್ರಾಣಿಯ ಸ್ವಾಭಾವಿಕ ನೆಲೆಯನ್ನು ಮೂರು ವಲಯಗಳಾಗಿ ವಿಂಗಡಿಸಲಾಗುತ್ತದೆ. ಮೊದಲ ವಲಯವಾದ ದಕ್ಷಿಣ ವಲಯವು ಮಣ್ಣು ಮಿಶ್ರಿತ ಮರಳಿನಿಂದ ಕೂಡಿದೆ. ಉತ್ತರ ಭಾಗದ ಎರಡನೇ ವಲಯವು ಸಂಪೂರ್ಣವಾಗಿ ಮಣ್ಣಿನಿಂದ ಕೂಡಿದೆ. ಮರಳು ಹಾಗು ಮಣ್ಣು ಸಮನಾಗಿರುವ ಮೂರನೇ ವಲಯವು ಕಲೆಗಳ ಅವಶೇಷದೊಂದಿಗೆ ವಿಪರೀತವಾಗಿ ಬೆಳೆದಿರುತ್ತವೆ. ಜೊತೆಗೆ ಇದು ಜಲತಳ ಜೀವಿಗಳ ಜೈವಿಕ ವೈವಿಧ್ಯತೆಯೊಂದಿಗೆ ಸಮೃದ್ಧವಾಗಿರುತ್ತದೆ.
ಭಾರ ಲೋಹಗಳಾದ ಮೆಗ್ನೀಸಿಯಂ, ಸೀಸ, ಸತು, ನಿಕಲ್, ಕ್ಯಾಡ್ಮಿಯಂ, ಅಲ್ಯೂಮಿನಿಯಂ ಹಾಗು ತಾಮ್ರದ ವಿಷತ್ವದ ಪ್ರಮಾಣಗಳು ಹಾಗು ಸರೋವರದಲ್ಲಿರುವ ರಾಸಾಯನಿಕಗಳಾದ ಅಮೋನಿಯ, ಸಲ್ಫೇಟ್ ಹಾಗು ಫ್ಲೋರೈಡ್ ಗಳು ಕಡಿಮೆ ಪ್ರಮಾಣದಲ್ಲಿರುತ್ತವೆ.
ಸಸ್ಯಸಂಪತ್ತು ಮತ್ತು ಪ್ರಾಣಿ ವೈವಿಧ್ಯ
ಆವೃತ ಜಲಭಾಗವು ಸಸ್ಯ ಸಂಪತ್ತು ಹಾಗು ಪ್ರಾಣಿ ವೈವಿಧ್ಯದಿಂದ ಸಮೃದ್ಧವಾಗಿದೆ, ಇದು ವಾಣಿಜ್ಯ ಮೀನುಗಾರಿಕೆಗೆ ಸಕ್ರಿಯವಾಗಿ ನೆರವಾಗುತ್ತದೆ. ಜೊತೆಗೆ ಒಂದು ದೊಡ್ಡ ಹಾಗು ವಿವಿಧ ಪಕ್ಷಿ ಸಂಕುಲಕ್ಕೆ ನೆಲೆಯಾಗಿದೆ.
ಸರೋವರ ವಿಜ್ಞಾನ
ಸರೋವರದ ಸುತ್ತಮುತ್ತಲಿನ ಹಲವು ಹಳ್ಳಿಗಳಿಗೆ ಹಾಗು ದ್ವೀಪಗಳಿಗೆ ಮೀನುಗಾರಿಕೆಯು ಒಂದು ಪ್ರಮುಖ ಕಸುಬಾಗಿದೆ. .ಸರೋವರವು ಮೀನುಗಾರಿಕೆ ವೈವಿಧ್ಯತೆಯಿಂದ ಸಮೃದ್ಧವಾಗಿದೆ, ಬಹುತೇಕವಾಗಿ ಸಮುದ್ರದ ಜೀವಿಗಳು, ಕೆಲವು ಕೇವಲ ಚೌಳಾದ(ಜವಳು) ನೀರಿನಲ್ಲಿದ್ದರೆ ಕೆಲವು ತಾಜಾ ನೀರಿನ ಜೀವಿಗಳಾಗಿವೆ. ಮಲೆಟ್ ಗಳು(ಆಹಾರದಲ್ಲಿ ಬಳಕೆಯಾಗುವ ಮೀನು) ಹಾಗು ಬೆಕ್ಕುಮೀನುಗಳು ಪ್ರಮುಖವಾಗಿ ಚೌಳಾದ ನೀರಿನ ಮೀನುಗಳಾಗಿವೆ, ಇವುಗಳು ಜೀವನಾಧಾರಕ್ಕೆ ಮೀನುಗಾರಿಕೆ ನಡೆಸುವ ಸರೋವರದ ಮೀನುಗಾರರಿಗೆ ನೆರವಾಗಿವೆ. ಸರೋವರವು ಹಲವು ಜಾತಿಯ ಮೀನುಗಳಿಗೆ ಆಶ್ರಯ ನೀಡಿದೆ. ಸರೋವರ ಪ್ರದೇಶದ ಮೂರನೇ ಎರಡು ಭಾಗದಷ್ಟು ನೆಲೆಯು ತಮಿಳುನಾಡಿನಲ್ಲಿದೆ. ಅದಲ್ಲದೇ ಉಳಿದ ಭಾಗವು ಆಂಧ್ರಪ್ರದೇಶದಲ್ಲಿ ನೆಲೆಯೂರಿದೆ. 12,370ರಷ್ಟು ಮೀನುಗಾರರು ಸರೋವರದ ಮೀನುಗಾರಿಕೆಯ ಮೇಲೆ ಅವಲಂಬಿಸಿದ್ದಾರೆ. (ಆಂಧ್ರಪ್ರದೇಶದಲ್ಲಿ 6,000 ಹಾಗು ತಮಿಳುನಾಡಿನಲ್ಲಿ 6,370).
ವಾರ್ಷಿಕವಾಗಿ ಸರಾಸರಿ 1200 ಟನ್ ಗಳಷ್ಟು ಮೀನು ಹಾಗು ವಲ್ಕವಂತವರ್ಗದ(ಕಠಿಣ ಚರ್ಮದ) ಜೀವಿಗಳನ್ನು ಸಂಗ್ರಹಿಸಲಾಗುತ್ತದೆ, ಇದರಲ್ಲಿ ಪ್ರಾನ್ (ಸಮುದ್ರ ಜೀವಿಗಳಲ್ಲಿ ಒಂದು ಮೀನು ಜಾತಿ)ಗಳು 60%ನಷ್ಟಿದ್ದರೆ, ನಂತರದ ಸ್ಥಾನವನ್ನು ಮಲೆಟ್ ಗಳು ಆಕ್ರಮಿಸಿಕೊಂಡಿವೆ. ಬಿಳಿ ಹಾಗು ಟೈಗರ್ ಪ್ರಾನ್ ಗಳು, ಜೆಲ್ಲಿ ಮೀನು(ಲೋಳೆ ಮೀನು), ಫಿನ್ ಫಿಶ್ ಹಾಗು ಆವೃತ ಜಲಭಾದಲ್ಲಿ ವಾಸಿಸುವ ಹಸಿರು ಏಡಿಗಳು ಸಮುದ್ರಾಹಾರವಾಗಿ ರಫ್ತುಗೊಳ್ಳುತ್ತವೆ, ಇವೆಲ್ಲವೂ ಆವೃತ ಜಲಭಾಗದಿಂದ ಉಂಟಾಗುವ ಆರ್ಥಿಕ ಪ್ರಯೋಜನಗಳಾಗಿವೆ. ಒಟ್ಟಾರೆ 168 ಮೀನು ಜಾತಿಗಳನ್ನು ವರದಿ ಮಾಡಲಾಗಿದೆ. ಸತತವಾಗಿ ಕಂಡು ಬರುವ ಜೀವಿಗಳೆಂದರೆ ಮಲೆಟ್ ಗಳು: M. ಕುನ್ನೆಸಿಯಸ್, M. ಜೆರ್ಡೋನಿ , M. ದುಸ್ಸುಮಿಯೇರಿ , M. ಸೆಫಲುಸ್ , M. ಬೋರ್ನೆನ್ಸಿಸ್ ಹಾಗು ಉಬ್ಬುಮೀನು T. ನಿಗ್ರೊ ಪಂಕ್ಟಾಟಸ್ , T. ಲಿಯೋಪಾರ್ಡಸ್ , ಬಾರ್ಬಸ್ ಡೋರ್ಸಲಿಸ್ , ಬೆಕ್ಕುಮೀನು, ಮಕ್ರೊನೆಸ್ ವಿಟ್ಟಟಸ್ , ಸರ್ಡಿನೆಸ್, ಸರ್ಡಿನೆಲ್ಲ ಫಿಂಬ್ರಿಯಾಟ  ಹಾಗು ಮಿಲ್ಕ್ ಫಿಶ್. ಫಿನ್ ಫಿಶ್, ಹಸಿರು ಏಡಿಗಳು, ಮೃದ್ವಂಗಿಗಳು ಹಾಗು ಪ್ರಾನ್ ಗಳು ಆವೃತ ಜಲಭಾಗದಿಂದ ವ್ಯಾಣಿಜ್ಯಕವಾಗಿ ಬಳಕೆಯಾಗುವ ಮೀನುಗಳಾಗಿವೆ. ಅಪಾಯದ ಅಂಚಿನಲ್ಲಿರುವ ಹಸಿರು ಕಡಲಾಮೆಗಳು ಶ್ರೀಹರಿಕೋಟದ ಸಮುದ್ರ ತಟದಲ್ಲಿ ಕಂಡುಬರುತ್ತದೆ.
ಪಕ್ಷಿಸಂಕುಲ
ಅಧಿಕ ಆಳವಿಲ್ಲದ ಸರೋವರವು ನೀರಿನಲ್ಲಿ ವಾಸಿಸುವ ಪಕ್ಷಿ ವೈವಿಧ್ಯಕ್ಕೆ ಹೆಸರಾಗಿದೆ. ಜೊತೆಗೆ ವಲಸೆಯ ಬರುವ ಪಕ್ಷಿಗಳಿಗೆ ಇದೊಂದು ಪ್ರಮುಖ ನಡುವಣ ತಂಗುದಾಣವಾಗಿರುವುದರ ಜೊತೆಗೆ ವಲಸೆ ಬರುವ ನೀರಿನಲ್ಲಿ ವಾಸಿಸುವ ಪಕ್ಷಿಗಳಿಗೆ ಭಾರತದ ಪೂರ್ವ ಕರಾವಳಿಯ ಮೂರನೇ ಅತ್ಯಂತ ಪ್ರಮುಖ ತೇವಭೂಮಿಯಾಗಿದೆ, ವಿಶೇಷವಾಗಿ ವಸಂತ ಹಾಗು ಶರತ್ಕಾಲದಲ್ಲಿ ಪಕ್ಷಿಗಳು ಇಲ್ಲಿಗೆ ವಲಸೆ ಬರುತ್ತವೆ. ಆವೃತ ಜಲಭಾಗದ ಸಮೃದ್ಧವಾದ ಪಕ್ಷಿಸಂಕುಲವನ್ನು ಗಮನದಲ್ಲಿರಿಸಿಕೊಂಡು, ಅಲ್ಲಿ ಎರಡು ಪಕ್ಷಿಧಾಮಗಳನ್ನು ಸ್ಥಾಪಿಸಲಾಗಿದೆ, ಕ್ರಮವಾಗಿ ಆಂಧ್ರಪ್ರದೇಶದಲ್ಲಿ ಒಂದು ಹಾಗು ತಮಿಳುನಾಡಿನಲ್ಲಿ ಒಂದು.
ಆಂಧ್ರಪ್ರದೇಶದ ಭಾಗದಲ್ಲಿರುವ ಪುಲಿಕಾಟ್ ಸರೋವರದ ಪಕ್ಷಿಧಾಮವನ್ನು ಸೆಪ್ಟೆಂಬರ್ 1976ರಲ್ಲಿ ಸ್ಥಾಪಿಸಲಾಯಿತು, ಇದು ರಾಜ್ಯದಲ್ಲಿರುವ ಆವೃತ ಜಲಭಾಗದ ಒಟ್ಟಾರೆ ಪ್ರದೇಶದಲ್ಲಿ 172 km2ರಷ್ಟು ಪ್ರದೇಶವನ್ನು ನೆಲ್ಲೂರು ಜಿಲ್ಲೆಯ ತಾಡಾ ತಾಲ್ಲೂಕಿನಲ್ಲಿ ಹೊಂದಿದೆ. ರಾಜ್ಯದ ವನ್ಯಜೀವಿಕುಲ ವಿಭಾಗವು ಪಕ್ಷಿಧಾಮದಲ್ಲಿರುವ ನೀರು ಹಾಗು ನೆಲದ ಮೇಲೆ ವಾಸಿಸುವ 115 ಪಕ್ಷಿವರ್ಗವನ್ನು ಪಟ್ಟಿ ಮಾಡಿದೆ.
ಆವೃತ ಜಲಭಾಗದ ತಮಿಳುನಾಡು ಭಾಗವು60 km2ರಷ್ಟು ಪ್ರದೇಶವನ್ನು ಹೊಂದಿದೆ, ಇದು ತಿರುವಳ್ಳುವರ್ ಜಿಲ್ಲೆಯ ಪೋನ್ನೇರಿ ಹಾಗು ಗುಮ್ಮಿಡಿಪುಂಡಿ ತಾಲ್ಲೂಕುಗಳವರೆಗೆ ವಿಸ್ತರಿಸಿದೆ, ಇದನ್ನು ಒಂದು ಪಕ್ಷಿಧಾಮವೆಂದು ಅಧಿಕೃತವಾಗಿ ಅಕ್ಟೋಬರ್ 1980ರಲ್ಲಿ ಘೋಷಿಸಲಾಯಿತು.
ಪ್ರತಿ ವರ್ಷ ಸರಿಸುಮಾರು 15,000 ಭಾರಿ ಗಾತ್ರದ ಫ್ಲೆಮಿಂಗೋಗಳು ಸರೋವರಕ್ಕೆ ಬರುತ್ತವೆಂದು ವರದಿ ಮಾಡಲಾಗಿದೆ, ಇದರ ಜೊತೆಯಲ್ಲಿ ಪೆಲಿಕನ್ ಗಳು(ನೇರೆ ಹಕ್ಕಿ), ಮೀಂಚುಳ್ಳಿಗಳು, ಹೆರನ್ ಗಳು(ಕ್ರೌಂಚ ಪಕ್ಷಿ), ಬಣ್ಣದ ಕೊಕ್ಕರೆಗಳು, ಸ್ಪೂನ್ ಬಿಲ್ ಗಳು(ಚಮಚ ಕೊಕ್ಕಿನ ಹಕ್ಕಿಗಳು ಹಾಗು ಬಾತುಕೋಳಿ ಗಳು ಸೇರಿವೆ. ಆವೃತ ಜಲಭಾಗದಲ್ಲಿ ನೀರಿನ ಮಟ್ಟವು ಕಡಿಮೆ ಇರುವ ಜಾಗದಲ್ಲಿ ಫ್ಲೆಮಿಂಗೋಗಳು ಹೆಚ್ಚಾಗಿ ಕಂಡುಬರುತ್ತವೆ40 cm. ಅಧಿಕ ಶೈವಲ, ಮೀನು ಹಾಗು ಜಲತಳ ವೈವಿಧ್ಯವು ಇರುವ ಪ್ರದೇಶದಲ್ಲಿಯೂ ಫ್ಲೆಮಿಂಗೋಗಳು ಕಂಡುಬರುತ್ತವೆ. ಈ ಪ್ರದೇಶದಲ್ಲಿ ಕಂಡು ಬರುವ ನೀರಿನ ಇತರ ಪಕ್ಷಿಗಳೆಂದರೆ ಸ್ಪಾಟ್ ಬಿಲ್ಲ್ಡ್ ಪೆಲಿಕನ್, ಕ್ರೌಂಚ ಪಕ್ಷಿಗಳ ಏಳು ವರ್ಗಗಳು ಹಾಗು ಬೆಳ್ಳಕ್ಕಿಗಳು, ಬಣ್ಣದ ಕೊಕ್ಕರೆ, ಭಾರಿ ಗಾತ್ರದ ಫ್ಲೆಮಿಂಗೋಗಳು, ಬಾತುಕೊಳಿಗಳು, ಸಮುದ್ರ ತೀರದ ಹಕ್ಕಿಗಳ 20 ಜಾತಿಗಳು, ಉದ್ದ ರೆಕ್ಕೆಯ ಹಕ್ಕಿಗಳು, ಕಡಲ ಕಾಗೆಗಳು, ಸಣ್ಣ ಗಾತ್ರದ ಮುಳುಗು ಹಕ್ಕಿಗಳು, ಇಂಡಿಯನ್ ನೀರುಕಾಗೆ, ಸಣ್ಣ ನೀರುಕಾಗೆ, ಏಶಿಯನ್ ಓಪನ್ ಬಿಲ್ ಕೊಕ್ಕರೆ, ಕಪ್ಪು ತಲೆಯ ಬಾಗುಕೊಕ್ಕಿನ ಬೆಳ್ಳಕ್ಕಿ, ಯುರೇಷಿಯನ್ ಚಮಚ ಕೊಕ್ಕಿನ ಹಕ್ಕಿ, ಕಡಿಮೆ ಸದ್ದನ್ನು ಮಾಡುವ ಸಣ್ಣ ಬಾತುಕೋಳಿ, ಸ್ಪಾಟ್ ಬಿಲ್ ಬಾತುಕೋಳಿ, ಗ್ರೇಟ್ ಥಿಕ್-ನೀ ಹಾಗು ಸ್ಟೋನ್ ಕರ್ಲೆವ್.
ಚಳಿಗಾಲದ ನೀರಿನ ಹರಿವಿಗೆ ಹಲವಾರು ಪಕ್ಷಿಗಳು ವಲಸೆ ಬರುತ್ತವೆ ಇವರಲ್ಲಿ ಬಾರ್ ಹೆಡೆಡ್ ಹೆಬ್ಬಾತು, ರಡ್ಡಿ ಶೆಲ್ಡಕ್, ಯುರೇಷಿಯನ್ ವಿಜನ್, ಸಿಹಿನೀರಿನ ಬಾತುಕೋಳಿ, ಸಾಧಾರಣವಾದ ಸಣ್ಣ ಬಾತುಕೋಳಿ, ಉತ್ತರದ ಬಾತುಕೋಳಿ (ಗ್ರೌಸ್ ಹಕ್ಕಿ), ಗಾರ್ಗನಿ(ಸಿಹಿನೀರಿನ ಬಾತುಕೋಳಿ), ಉತ್ತರದ ಷವಲರ್(ಆನಾಸ್ ಕ್ಲಿಪಿಯಾಟ ಕುಲದ ಬಾತುಕೋಳಿ), ಸಾಧಾರಣವಾದ ಯೂರೋಪಿನ ಬಾತುಕೋಳಿ, ಕಂದು ಬಣ್ಣದ ತಲೆಯನ್ನು ಹೊಂದಿರುವ ಉದ್ದ ರೆಕ್ಕೆಯ ಹಕ್ಕಿ, ಕಪ್ಪು ಬಣ್ಣದ ತಲೆಯನ್ನು ಹೊಂದಿರುವ ಉದ್ದ ರೆಕ್ಕೆಯ ಹಕ್ಕಿ, ಕೂದಲು ಉಳ್ಳ ಕಡಲ ಕಾಗೆ, ಉದ್ದರೆಕ್ಕೆ-ಕೊಕ್ಕುಳ್ಳ ಕಡಲ ಕಾಗೆ ಹಾಗು ಕ್ಯಾಸ್ಪಿಯನ್ ಕಡಲ ಕಾಗೆ.
ಚಳಿಗಾಲದಲ್ಲಿ ಬೇಟೆಗಾಗಿ ಬರುವ ಇತರ ಹಕ್ಕಿಗಳೆಂದರೆ: ಬಿಳಿ ಬಣ್ಣದ ಉದರವನ್ನು ಹೊಂದಿರುವ ಸಮುದ್ರ ಹದ್ದು, ಕಡಲ ಡೇಗೆ, 'ಸರ್ಕಸ್' ಕುಲದ ಡೇಗೆಗಳು ಹಾಗು ಬೇಟೆಗಿಡುಗ ಗಳು. ಹೆಚ್ಚಿನ ಪ್ರಮಾಣದ ಫ್ಲೆಮಿಂಗೋಗಳು ಆಂಧ್ರಪ್ರದೇಶದಲ್ಲಿರುವ ಪಕ್ಷಿಧಾಮದಲ್ಲಿ ವೆಂಡಾಡು ಹಾಗು ಇರುಕ್ಕಂ ದ್ವೀಪಗಳ ಸುತ್ತುಮುತ್ತ ಕಂಡುಬರುತ್ತವೆ.
ಆಂಧ್ರಪ್ರದೇಶದ ಭಾಗದಲ್ಲಿ, ಪಕ್ಷಿ ವೀಕ್ಷಣೆಗೆ ಇರುವ ಒಂದು ಅನುಕೂಲಕರ ಸ್ಥಳವೆಂದರೆ ಸುಳ್ಳುರ್ ಪೇಟ (ರಾಷ್ಟ್ರೀಯ ಹೆದ್ದಾರಿ 5 (ಭಾರತ))SHAR ರಸ್ತೆಯಿಂದ ಸರೋವರಕ್ಕೆ ಪೂರ್ವದಲ್ಲಿ ತಿರುಗಿದರೆ ನೀರು ಹಕ್ಕಿಗಳ ದಂಡು ತಿನ್ನುತ್ತಿರುವುದು ಕಂಡುಬರುತ್ತದೆ, ವಿಶೇಷವಾಗಿ ಫ್ಲೆಮಿಂಗೋಗಳ ದಂಡು.
ನೀರಿನಲ್ಲಿ ಬೆಳೆಯುವ ಸಸ್ಯವರ್ಗಗಳು
ನೀರಿನಲ್ಲಿ 59 ಬಗೆಯ ಸಸ್ಯವರ್ಗಗಳು ಬೆಳೆಯುತ್ತವೆಂದು ವರದಿ ಮಾಡಲಾಗಿದೆ, ಇದರಲ್ಲಿ ಎಂಟು ಕ್ಯಾನೋಫಿಸೆಯೆ, ಏಳು ಕ್ಲೋರ್ಫಿಸೆಯೆ ಹಾಗು ಎರಡು ರೋಡೊಫಿಸೆಯೆಗಳು ಸೇರಿವೆ. ಅವಶೇಷಗಳ ಉಳಿಕೆಗಳು, ಒಣಗಿದ, ಹಸಿರು ಕಾಡುಗಳು ಹಾಗು ಮೀನುಗಾರಿಕೆ ಮಾಡುವ ಹಳ್ಳಿಗಳ ಕಾಡು ಪ್ರದೇಶದಲ್ಲಿ ಆವರಿಸಿರುವ ಸರೋವರದ ದೃಶ್ಯವು ಮನಮೋಹಕವಾಗಿದ್ದು,ಅದರ ಗಡಿಯಲ್ಲಿನ ಹಳ್ಳಿಗಳು ಪ್ರಕೃತಿ ಸೌಂದರ್ಯಕ್ಕೆ ಮಾರುಹೋಗಿವೆ. ಪ್ರೋಸೋಪಿಸ್ ಜುಲಿಫ್ಲೋರ, ಸ್ಪೈರುಲಿನ ಮಜೋರ್ , ಓಸ್ಸಿಲ್ಲಟೋರಿಯ spp. , ಅನಬೆನ spp. , ರಿಜೊಸೋಲೆನಿಯ ಕ್ಯಾಸ್ಟ್ರಕಾನೆಯಿ , ಯುಕಾಮ್ಪಿಯ ಕಾರ್ನುಟ ಹಾಗು ಕ್ಲಿಮಾಕೋಡಿಯಂ ಫ್ರವೆನ್ಫೆಲ್ಡಿಯಾನಂ ನ ಅತಿಕ್ರಮಣಶೀಲ ತೇಲುವಸಸ್ಯ ವರ್ಗಗಳು ಸರೋವರದ ಸುತ್ತಲಿನ ಆವರಣದಲ್ಲಿ ಕಂಡುಬಂದಿರುವುದು ದಾಖಲಾಗಿದೆ.
ಸರೋವರವು ಎದುರಿಸುತ್ತಿರುವ ಅಪಾಯಗಳು
ಆಂಧ್ರಪ್ರದೇಶದಲ್ಲಿರುವ ಸರೋವರದ ಭಾಗದಲ್ಲಿನ ಆವೃತ ಜಲಭಾಗದಲ್ಲಿ ಹಲವಾರು ಅಪಾಯಗಳನ್ನು ಗುರುತಿಸಲಾಗಿದೆ. ಇವುಗಳೆಂದರೆ: ತ್ಯಾಜ್ಯದಿಂದ ಉಂಟಾಗುವ ಮಾಲಿನ್ಯ, ಕ್ರಿಮಿನಾಶಕಗಳು, ವ್ಯವಸಾಯಕ್ಕೆ ಬಳಸುವ ರಾಸಾಯನಿಕಗಳು ಹಾಗು ಕೈಗಾರಿಕೆಗಳಿಂದ ಹೊರಹೊಮ್ಮುವ ರಾಸಾಯನಿಕಗಳು - ಆರಣಿ ಹಾಗು ಕಲಂಗಿ ನದಿಗಳು ಸರೋವರಕ್ಕೆ ಸೇರುವುದರಿಂದ ಅವುಗಳಲ್ಲಿರುವ ರಸಗೊಬ್ಬರಗಳು ಹಾಗು ಕ್ರಿಮಿನಾಶಕಗಳು, ಇವುಗಳು ಕೃಷಿ ಭೂಮಿಯಿಂದ ನೇರವಾಗಿ ಕಾಲುವೆಗೆ ಹರಿಯುತ್ತದೆ, ಗೃಹಬಳಕೆಯಿಂದ ಬರುವ ತ್ಯಾಜ್ಯಗಳು, ಹಲವಾರು ಮೀನು ಸಂಸ್ಕರಣಾ ಘಟಕಗಳಿಂದ ಹೊರಬೀಳುವ ರಾಸಾಯನಿಕಗಳು; ಯಂತ್ರಚಾಲಿತ ಹಡಗುಗಳಿಂದ ಸೋರಿಕೆಯಾಗುವ ತೈಲಗಳು; ಪಕ್ಷಿಧಾಮದಿಂದ ಬಿಡುಗಡೆಯಾಗುವ 4780 haಸಮುದ್ರದ ರಾಸಾಯನಿಕಗಳು ಹಾಗು ಉಪ್ಪು ತಯಾರಿಕಾ ಕಾರ್ಖಾನೆ ಹಾಗು ಆವೃತ ಜಲಭಾಗದ ಪೂರ್ವ ಭಾಗದಲ್ಲಿ 1000 acreಕ್ಕೂ ಅಧಿಕ ಚಿಪ್ಪುಜೀವಿಗಳ ಸಾಕಣೆಯು ಪುಲಿಕಾಟ್ ಪಕ್ಷಿಧಾಮಕ್ಕೆ ಅಡ್ಡ ಪರಿಣಾಮವನ್ನು ಉಂಟುಮಾಡಿದೆ; 30,000 ಮೀನುಗಾರರು ಹಾಗು 20,000 ಕೃಷಿಕರ ಜೀವನವೂ ಸಹ ಹದಗೆಡುತ್ತದೆ (ಇವರೆಲ್ಲರಿಗೂ ಮೀನುಗಾರಿಕೆಯು ತಮ್ಮ ವೃತ್ತಿಯು ಮಂದವಾಗಿರುವ ಸಮಯದಲ್ಲಿ ಕೈಗೊಳ್ಳುವ ಆರ್ಥಿಕ ಚಟುವಟಿಕೆಯಾಗಿದೆ). ಈ ಚಟುವಟಿಕೆಯು ಜಲಜೀವಿ ಕೃಷಿಯ ಅಭಿವೃದ್ಧಿಗೆ ತೀವ್ರತರವಾದ ಪರಿಣಾಮವನ್ನು ಬೀರಬಹುದೆಂದು ವರದಿ ಮಾಡಲಾಗಿದೆ.
ತಮಿಳುನಾಡು ಭಾಗದ ಆವೃತ ಜಲಭಾಗಕ್ಕೆ ಎರಡು ಪ್ರಮುಖ ಮೂಲಗಳಿಂದ ಅಪಾಯಗಳಿವೆ. ಅವುಗಳೆಂದರೆ ಹೂಳು ತುಂಬುವಿಕೆ ಹಾಗು ಮಾಲಿನ್ಯ.
ಹೂಳು ತುಂಬುವಿಕೆ ಹಾಗು ಸಂಚಿತಶಿಲೆ ಸಾಗಣೆಯ ತೀವ್ರತರವಾದ ಪ್ರಕ್ರಿಯೆಯ ಕಾರಣದಿಂದ ನದಿಮುಖದ ಆವರ್ತಕ ಮುಚ್ಚುವಿಕೆಯು ಸರೋವರದ ಪ್ರದೇಶವನ್ನು ಆಕ್ರಮಿಸಿಕೊಳ್ಳುತ್ತಿದೆ. ಈ ಗಾತ್ರದ ಇಳಿಮುಖತೆ ಸಮುದ್ರದ ತಾಜಾ ನೀರಿನ ವಿನಿಮಯವನ್ನು ತಗ್ಗಿಸುವುದರ ಜೊತೆಗೆ ಸರೋವರದ ನೀರಿನ ಮಟ್ಟವನ್ನು ಕಡಿಮೆ ಮಾಡುವುದರ ಜೊತೆಗೆ ರಾಡಿಗೊಳಿಸಿದೆ.
20ನೇ ಶತಮಾನದ ಪೂರ್ವದಲ್ಲಿದ್ದ ಸರೋವರದ 1.5 mರಷ್ಟು ಸರಾಸರಿ ಆಳವು, ಇದೀಗ ಆವೃತ ಜಲಭಾಗದ ಸುಮಾರು 1 mರಷ್ಟು ಕಡಿಮೆಯಾಗಿದೆ. ಇದರ ಪರಿಣಾಮವಾಗಿ ತೊಡಕುಗಳು ಉಂಟಾಗಿವೆ ಉದಾಹರಣೆಗೆ ನದಿಮುಖವು ಹೂಳು ತುಂಬುವಿಕೆಯಿಂದ ಮುಚ್ಚಿ ಹೋಗುತ್ತದೆ. ಅಲ್ಲದೇ ಬೇಸಿಗೆ ಕಾಲದಲ್ಲಿ ಮುಚ್ಚಿ ಹೋಗುತ್ತದೆ. (ಜೂನ್-ಜುಲೈ ನಿಂದ ಅಕ್ಟೊ-ನವೆಂ); ಮಳೆಗಾಲದಲ್ಲಿ ಪ್ರವಾಹ ಮಟ್ಟದಲ್ಲಿ ಏರಿಕೆಯಾಗುತ್ತದೆ; ಪ್ರತಿಬಂಧಕವು ಮುಚ್ಚಿದ ಪರಿಣಾಮವಾಗಿ ಸರೋವರವು ಒಂದು ದೊಡ್ಡ ಆವಿಯಾಗುವ ಜಲಾನಯನ ಭೂಮಿಯಾಗಿ ಕಾರ್ಯ ನಿರ್ವಹಿಸುತ್ತದೆ. ಪರಿಣಾಮವಾಗಿ ಹೂಳು ತುಂಬುವಿಕೆಯ ಮಟ್ಟವು ಇಳಿಕೆಯಾಗುತ್ತದೆ ಅಥವಾ ಸರೋವರವು ವಾಯವ್ಯ ಮಾನ್ಸೂನ್ ಅವಧಿಯಲ್ಲಿ ಹೆಚ್ಚಿನ ಪ್ರವಾಹವನ್ನು ಒಳಗೊಳ್ಳುತ್ತದೆ; ಸರೋವರದ ನೀರಿನ ಮಟ್ಟದಲ್ಲಿನ ಏರುಪೇರು ಸಸ್ಯಸಂಪತ್ತು, ಪ್ರಾಣಿಕೋಟಿ ಹಾಗು ಮೀನುಗಾರಿಕೆಗೆ ಅಡ್ಡ ಪರಿಣಾಮವನ್ನು ಬೀರುತ್ತದೆ.(ಸಮುದ್ರ ಮಟ್ಟಕ್ಕಿಂತ ಮೇಲೆ ಅಥವಾ ಕೆಳಗೆ); ಹೂಳು ತುಂಬುವಿಕೆಯು ಸರೋವರದ ನದಿಮುಖದಲ್ಲಿ ವ್ಯತ್ಯಾಸವನ್ನು ಉಂಟುಮಾಡುತ್ತದೆ. ಇದರ ಪರಿಣಾಮವಾಗಿ ಉಬ್ಬರವಿಳಿತದ ಅಂತಃಪ್ರವಾಹವು ಕಡಿಮೆಯಾಗುತ್ತದೆ, ತತ್ಪರಿಣಾಮವಾಗಿ ವಾಣಿಜ್ಯಕವಾಗಿ ಮುಖ್ಯವಾದ ಜೀವಿಗಳಾದ ಪ್ರಾನ್ ಗಳು ಹಾಗು ಮಲೆಟ್ ಗಳ ಸ್ಟಾಕಿಂಗ್ ಕುಗ್ಗುತ್ತದೆ.
ಮಾಲಿನ್ಯ ಹಾಗು ಮಾನವನ ಪ್ರಭಾವಗಳೆಂದರೆ: ಆರಣಿ ಹಾಗು ಕಲಂಗಿ ನದಿಗಳು ಕೃಷಿ ಭೂಮಿಯಿಂದ ಹರಿಯುವ ಜಲ ನಿರ್ಗಮನವನ್ನು ಸರೋವರಕ್ಕೆ ಕೊಂಡೊಯ್ಯುತ್ತವೆ, ಇದು ಸರೋವರದಲ್ಲಿ ರಸಗೊಬ್ಬರಗಳು ಹಾಗು ಕ್ರಿಮಿನಾಶಕಗಳಿಂದ ಮಾಲಿನ್ಯವನ್ನು ಉಂಟುಮಾಡುತ್ತವೆ; ಗೃಹಬಳಕೆಯಿಂದ ಬಿಡುಗಡೆಯಾಗುವ ತ್ಯಾಜ್ಯಗಳೂ ಸಹ ಸರೋವರವನ್ನು ಸೇರುತ್ತವೆ; ಪೆಟ್ರೋರಾಸಾಯನಿಕಗಳ ಸಂಕೀರ್ಣ, ಶಕ್ತಿ ಕೇಂದ್ರ ಹಾಗು ಎನ್ನೋರೆ ಬಂದರಿನಲ್ಲಿರುವ ಒಂದು ಉಪಗ್ರಹ ಕೇಂದ್ರವು ಸಮಸ್ಯೆಯನ್ನು ಅಧಿಕಗೊಳಿಸಿದೆ; ದ್ವೀಪದ 14 ಹಳ್ಳಿಗಳು ಸರೋವರದಿಂದ ಪ್ರವಾಹದ ಅಪಾಯವನ್ನು ಎದುರಿಸುತ್ತಿವೆ; 2004ರ ಸುನಾಮಿಯ ನಂತರ, ಮೀನುಗಾರಿಕೆಗಾಗಿ ಬಳಸುವ ದೋಣಿಗಳ ಸಂಖ್ಯೆಯು ಅಧಿಕವಾಗಿದೆ. ಇದು ಮೀನು, ಪ್ರಾನ್ ಗಳು ಹಾಗು ಏಡಿಗಳ 'ಕ್ಯಾಚ್ ಪರ್ ಯೂನಿಟ್ ಎಫರ್ಟ್' ಆಗಿ ಪರಿಣಮಿಸಿದೆ. ಇದು 1000 ಟನ್ ಗಳಿಂದ ಸುಮಾರು 700 ಟನ್ ಗಳಿಗೆ ಇಳಿದಿದೆ; ಇದು ಸಮುದ್ರದ ಮೀನುಗಾರರು ಹಾಗು ಆವೃತ ಜಲಭಾಗದ ಮೀನುಗಾರರ ನಡುವೆ ಸಾಮಾಜಿಕ ಹಾಗು ಮೀನುಗಾರಿಕೆ ಹಕ್ಕಿನ ಘರ್ಷಣೆಗಳನ್ನು ಅಧಿಕಗೊಳಿಸಿದೆ.
2004ರ ಹಿಂದೂ ಮಹಾಸಾಗರದ ಭೂಕಂಪದಿಂದಾಗಿ, ಆವೃತ ಜಲಭಾಗದ ಮೀನುಗಾರಿಕೆಯ ಮೇಲೆ ಪ್ರತಿಕೂಲವಾದ ಪರಿಣಾಮ ಬೀರಿತು, ಜೊತೆಗೆ ಹಲವು ಮೀನುಗಾರಿಕಾ ಸಮುದಾಯಗಳು ಏಪ್ರಿಲ್ 2005ರವರೆಗೂ ತಮ್ಮ ಜೀವನೋಪಾಯವನ್ನು ಕಳೆದುಕೊಂಡಿದ್ದವು, ಏಕೆಂದರೆ ಇದರಿಂದ ಉಂಟಾದ ಸಾವು-ನೋವುಗಳು, ಮನೆ ಹಾಗು ದೋಣಿಗಳ ನಾಶವು ಅವರನ್ನು ಸಮುದ್ರ ಹಾಗು ಸರೋವರದಲ್ಲಿ ಮೀನುಗಾರಿಕೆ ಮಾಡದಂತೆ ತಡೆಯಿತು. ಸರ್ಕಾರ ಹಾಗು ಇತರ ಮಾಧ್ಯಮಗಳು ಒದಗಿಸಿದ ಪರಿಹಾರ ಸಾಮಗ್ರಿಗಳ ಮೇಲೆ ಅವರು ಜೀವಿಸಿದ್ದರು. ಮೀನಿಗೆ ಸಂಬಂಧಿಸಿದ ವ್ಯಾಪಾರದಲ್ಲಿ ತೊಡಗಿದ್ದ ಹಲವರಿಗೂ ಇದು ಪರಿಣಾಮ ಬೀರಿತು. ಆದಾಗ್ಯೂ, ಸುನಾಮಿಯಿಂದ ಉಂಟಾದ ಒಂದು ಅನುಕೂಲವೆಂದರೆ ಆವೃತ ಜಲಭಾಗವು ವಿಸ್ತರಿಸುತ್ತಾ ಹೋಯಿತು.
ಪುನರುಜ್ಜೀವನ ಹಾಗು ಸಾಮಾಜಿಕ ಕ್ರಿಯಾ ಸಿದ್ಧಾಂತ
ಮೇಲೆ ಹೇಳಲಾಗಿರುವ ಕ್ರಿಯಾಯೋಜನೆಯಲ್ಲದೆ, ಒಂದು ಸರ್ಕಾರೇತರ ಸಂಸ್ಥೆಯಾದ (NGO) COPDANET ನಿಯಂತ್ರಕ ವಿಧಾನಗಳನ್ನು ರೂಪಿಸುವುದರ ಮೂಲಕ ಪರಿಣಾಮಕಾರಿ ಕಾರ್ಯವಿಧಾನಗಳನ್ನು ಜಾರಿಗೆ ತರಲು ಪ್ರಯತ್ನಿಸುತ್ತಿದೆ, ಇದರಂತೆ ಮೀನುಗಾರಿಕೆ ಸಮುದಾಯಗಳಲ್ಲಿ ಒಗ್ಗಟ್ಟು ಹಾಗು ಸ್ನೇಹವನ್ನು ಸೃಷ್ಟಿಸುವುದು, ಸಾಂಪ್ರದಾಯಿಕ "ನಿರ್ಧಿಷ್ಟ ವ್ಯವಸ್ಥೆಯ" ಉಳಿಕೆಗೆ ನಿಯಮಗಳ ಒಂದು ಪಟ್ಟಿಯನ್ನು ಘೋಷಿಸುವುದು, ಆವೃತ ಜಲಭಾಗದ ಮೀನುಗಾರ ಸಮುದಾಯವನ್ನು ನಿಷ್ಠೆಯಿಲ್ಲದ ಅಂಶಗಳು ಹಾಗು ಅವರ ಮೇಲೆ ಹೇರಲಾದ ಆಸಕ್ತಿಯಿಲ್ಲದ ಸಂಗತಿಗಳಿಂದ ರಕ್ಷಿಸುವುದು, ಪಾಡು ವ್ಯವಸ್ಥೆಯ ಮೂಲಕ ಮ್ಯಾಂಗ್ರೋವ್ ನ ಹರಡಿಕೆಗೆ ಪ್ರಯತ್ನಗಳನ್ನು ನಡೆಸುವುದು ಹಾಗು ಪರಿಸರ ವ್ಯವಸ್ಥೆಯನ್ನು ಮರುನಿರ್ಮಾಣವನ್ನು ಸರ್ಕಾರಿ ನಿಯೋಗದ ಮಧ್ಯಸ್ಥಿಕೆಯ ಮೂಲಕ 'ನದಿಯ ಮರಳುದಿಬ್ಬದಿಂದ ನದಿಮುಖ'ದವರೆಗೂ ನಿಯಮಿತವಾಗಿ ಹೂಳದಿರುವುದು. ಇದರ ಮುಖಾಂತರ ಸಾಕಷ್ಟು ಲವಣ ಹಾಗು ತಾಜಾ ನೀರಿನ ಮಿಶ್ರಣದಿಂದ ಆವೃತ ಜಲಭಾಗವು ಮೀನುಗಾರಿಕೆ ಸಂಪತ್ತನ್ನು ಹೆಚ್ಚಿಸಲು ಭರವಸೆ ನೀಡುವುದು.
ಆವೃತ ಜಲಭಾಗದಲ್ಲಿ ಸುನಾಮಿ ನಂತರ ಪುನರ್ವಸತಿ ಕಾರ್ಯದಲ್ಲಿ ಕೈಜೋಡಿಸಿದ NGOಗಳೆಂದರೆ ಸೆಂಟರ್ ಫಾರ್ ರಿಸರ್ಚ್ ಆನ್ ನ್ಯೂ ಇಂಟರ್ನ್ಯಾಷನಲ್ ಇಕನಾಮಿಕ್ ಆರ್ಡರ್ (CReNIEO), ಇದು 1984ರಿಂದಲೂ ಈ ನಿಟ್ಟಿನಲ್ಲಿ ಕಾರ್ಯವನ್ನು ನಿರ್ವಹಿಸುತ್ತಿದೆ. ಇದರ ಮುಖ್ಯ ಉದ್ದೇಶವೆಂದರೆ ಭಾರತೀಯ ಸಮಾಜದ ಬಡ ವರ್ಗಗಳ ಕಲ್ಯಾಣಕ್ಕೆ ಪ್ರೋತ್ಸಾಹ ನೀಡುವುದು; ಇದರಲ್ಲಿ ಮಹಿಳೆ, ಮಕ್ಕಳು, ಮೀನುಗಾರರು ಹಾಗು ಬುಡಕಟ್ಟು ಸಮುದಾಯಗಳು ಸೇರಿವೆ, ಜೊತೆಗೆ ವಿಶೇಷವಾಗಿ ಪುಲಿಕಾಟ್ ಸರೋವರದ ಲಾಭದಾಯಕ ನೈಸರ್ಗಿಕ ಸಂಪತ್ತಿನ ನಿರ್ವಹಣೆಗೆ ಒತ್ತು ನೀಡುವುದು.
ಅಂತಾರಾಷ್ಟ್ರೀಯ ಬೆಂಬಲಿತ ಶ್ರೀಲಂಕಾ ಸರ್ಕಾರದ ಪ್ರಾಯೋಗಿಕ ಯೋಜನೆಗಳನ್ನು ಆಧರಿಸಿ, ಶ್ರೀಲಂಕಾ ಹಾಗು ಭಾರತದ ಸರೋವರ ಪ್ರದೇಶಗಳ ಸಮಸ್ಯೆಗಳು ಸದೃಶವೆಂದು ಪರಿಗಣಿಸಲಾಗಿದೆ, CReNIEO ಪುಲಿಕಾಟ್ ನ ಆವೃತ ಜಲಭಾಗದ ಪರಿಗ್ರಹಕ್ಕೆ "ಇಂಟಿಗ್ರೇಟೆಡ್ ಫಿಷರ್ಫೋಕ್ ಡೆವಲಪ್ಮೆಂಟ್ ಪ್ರಾಜೆಕ್ಟ್" ನ್ನು ಆರಂಭಿಸಿತು. ಗ್ಲೋಬಲ್ ನ್ಯಾಚುರಲ್ ಫಂಡ್ (GNF), CReNIEOದ ಯೋಜನೆಯನ್ನು ಬೆಂಬಲಿಸುತ್ತದೆ. ಇದು ಪುಲಿಕಾಟ್ ಪ್ರದೇಶದ ಹಳ್ಳಿಗಾಡಿನ ಚಟುವಟಿಕೆಗಳನ್ನು ಉತ್ತೇಜಿಸುತ್ತದೆ. ಇದರ ಮುಖ್ಯ ಉದ್ದೇಶಗಳಲ್ಲಿ ಪರಿಸರದ ಬಗ್ಗೆ ಶಿಕ್ಷಣ, ಸಮರ್ಥನೀಯವಾಗಿ ಭೂಮಿಯ ಬಳಕೆ, ಹೊಸ ಉದ್ಯೋಗಾವಕಾಶಗಳು ಹಾಗು ಸರೋವರದಲ್ಲಿ ಹೆಚ್ಚಿನ ಮೀನುಗಾರಿಕೆಯನ್ನು ತಡೆಯಲು ಸಮರ್ಥನೀಯವಾಗಿ ಮೀನುಗಾರಿಕೆ ಮಾಡುವುದು ಸೇರಿವೆ.
ಲೋಯೋಲ ಕಾಲೇಜ್, ಚೆನ್ನೈ ಹಾಗು ಪಳವೆರ್ಕಾಡು ಆಕ್ಷನ್ ನೆಟ್ವರ್ಕ್ (PAN) ಸಿದ್ಧಪಡಿಸಿದ "ಕಮ್ಯೂನಿಟಿ-ಬೇಸ್ಡ್ ಡಿಸಾಸ್ಟರ್ ಪ್ರಿಪೆರೆಡ್ನೆಸ್ಸ್, ವಲ್ನೆರಬಿಲಿಟಿ ಸ್ಟಡೀಸ್ ಹಾಗು ಎನ್ಹಾನ್ಸ್ಮೆಂಟ್ ಆಫ್ ಸಸ್ಟೈನಬಲ್ ಲೈವ್ಲಿಹುಡ್ ಫಾರ್ ದಿ ಇನ್ಹ್ಯಾಬಿಟನ್ಟ್ಸ್ ಆಫ್ ಪಳವೆರ್ಕಾಡು (ಪುಲಿಕಾಟ್)" ಎಂದು ಸಂಶೋಧನಾ ಅಧ್ಯಯನವನ್ನು ಕ್ಯಾಥೊಲಿಕ್ ಆರ್ಗನೈಸೇಶನ್ ಫಾರ್ ರಿಲೀಫ್ ಅಂಡ್ ಡೆವಲಪ್ಮೆಂಟ್ ಏಡ್  CORDAID - ದಿ ನೆದರ್ಲೆಂಡ್ಸ್ 2007ರಲ್ಲಿ ಬಿಡುಗಡೆ ಮಾಡಿತು, ಇದರ ವರದಿಯಂತೆ: '' ಒಂದು ದಶಕದ ಹಿಂದೆ ಕೈಗಾರಿಕಾ ಮಾಲಿನ್ಯದ ಅತ್ಯಧಿಕತೆ ಹೊತ್ತ ಚೆನ್ನೈನ ಉತ್ತರ ಭಾಗದಲ್ಲಿರುವ ನೀರಿನ ಆಗರವಾದ ಪುಲಿಕಾಟ್ ಸರೋವರವು ಇಂದು ಪರಿಸರ ವಿಜ್ಞಾನವನ್ನು ತಿರುಗಮರುಗ ಮಾಡಿತು, ತನ್ನ ಪರಿದಿಯೊಳಗೆ ಹೆಚ್ಚಿನ ವಿಷತ್ವ ಪ್ರಮಾಣಗಳನ್ನು ವರದಿ ಮಾಡಿತು. ''
ಏಶಿಯನ್ ಡೆವಲಪ್ಮೆಂಟ್ ಬ್ಯಾಂಕ್ ನಿಂದ ಭಾರತಕ್ಕೆ ಸಾಲವನ್ನು ಪಡೆದುಕೊಂಡ "ಸುನಾಮಿ ಎಮರ್ಜೆನ್ಸಿ ಅಸ್ಸಿಸ್ಟೆನ್ಸ್ ಪ್ರಾಜೆಕ್ಟ್" ನಡಿಯಲ್ಲಿ (TEAP), ಪುಲಿಕಾಟ್ ಸರೋವರದ ಉದ್ದಕ್ಕೂ ಎತ್ತರ ಸೇತುವೆಗಳ ನಿರ್ಮಾಣದ ಜೊತೆಗೆ ಸರೋವರದ ಇಕ್ಕೆಲಗಳೂ ರಸ್ತೆಗೆ ಸಂಪರ್ಕವನ್ನು ಕಲ್ಪಿಸುತ್ತಿದ್ದವು, ಪುಲಿಕಾಟ್ ಹಳ್ಳಿಯಿಂದ ಆರಂಭಿಸಿ ಕುಪ್ಪಂ ನ ಬೆಳಕು ಮನೆಯವರೆಗೂ ಯೋಜಿಸಲಾಗಿರುವ ಇದರ ನಿರ್ಮಾಣ ಕಾರ್ಯವು ಪ್ರಗತಿಯಲ್ಲಿದೆ. ನಿರ್ಮಾಣ ಕಾರ್ಯವು ಪೂರ್ಣಗೊಂಡ ನಂತರ ಇದು ದ್ವೀಪದಲ್ಲಿ ವಾಸಿಸುವ 50,000 ಜನರಿಗೆ ಒಂದು ಸುರಕ್ಷಿತ ಮಾರ್ಗವನ್ನು ಕಲ್ಪಿಸಿಕೊಡುತ್ತದೆ ಜೊತೆಗೆ ಭವಿಷ್ಯದಲ್ಲಿ ಕರಾವಳಿ ಪ್ರದೇಶಗಳಲ್ಲಿ ಉಂಟಾಗಬಹುದಾದ ನೈಸರ್ಗಿಕ ಪ್ರಕೋಪಗಳಿಗೆ ತುರ್ತಾಗಿ ಪ್ರತಿಕ್ರಯಿಸಲು ಜನಗಳು ಹಾಗು ಸಾಧನಗಳ ಸಂಚಾರಕ್ಕೆ ಸುಲಭ ಮಾರ್ಗವಾಗಬಹುದು.
ಇತ್ತೀಚಿಗೆ, ಹೈದರಾಬಾದ್ನ, ಆಂಧ್ರಪ್ರದೇಶದ ಬರ್ಡ್ ವಾಚರ್ಸ್ ಸೊಸೈಟಿಯ (BSAP) ಸುಮಾರು 21 ಸದಸ್ಯರು ಪುಲಿಕಾಟ್ ಸರೋವರಕ್ಕೆ ಭೇಟಿನೀಡಿ ಅಲ್ಲಿನ ನೆಲಪಟ್ಟು ಪಕ್ಷಿಧಾಮವನ್ನು ಸಂದರ್ಶಿಸಿ ವಿಭಿನ್ನ ಪಕ್ಷಿಗಳನ್ನು ವೀಕ್ಷಿಸಿದರು.ಪುಲಿಕಾಟ್ ಸರೋವರ ಸುನಾಮಿ ನಂತರದ ಆಗುಹೋಗೋಗಳ ಬಗ್ಗೆ ಈ ತಂಡ ಪರಿಶೀಲನೆ ನಡೆಸಿತು.
ಸರೋವರದ ಬಗ್ಗೆ ಕಾಳಜಿ ವಹಿಸುತ್ತಿರುವ ಮತ್ತೊಂದು NGO ಎಂದರೆ ಪುಲಿಕಾಟ್ ಲೇಕ್ ಬರ್ಡ್ ಲವರ್ಸ್ ಸೊಸೈಟಿ. http://www.pulicatlake.org/
PLBLS ಎಂಬ ಸ್ವಯಂಸೇವಕ ಸಂಸ್ಥೆಯು ಒಂದು ದಶಕಗಳಿಗೂ ಹೆಚ್ಚಿಗೆ ಪಕ್ಷಿಧಾಮದ ಸಂರಕ್ಷಣೆ, ವಿದ್ಯಾರ್ಥಿಗಳಿಗೆ ಶಿಕ್ಷಣ, ಹಾಗು ಅಪರೂಪವಾದ ಪಕ್ಷಿಗಳನ್ನು ಸಂರಕ್ಷಿಸಲು ಹಳ್ಳಿಗಳು ಹಾಗು ಕೃಷಿಕರಿಗೆ ಮಾಹಿತಿಯನ್ನು ನೀಡುತ್ತಿದೆ. PLBLS ಸಂಸ್ಥೆಯನ್ನು 18, 19 ವರ್ಷದ ನಾಲ್ಕು ಉತ್ಸಾಹಿ ಯುವಕರು ಆರಂಭಿಸಿದರು ಜೊತೆಗೆ ತೇವಭೂಮಿಯ ಮೇಲೆ ಅಂತಾರಾಷ್ಟ್ರೀಯ ವಿಚಾರಸಂಕಿರಣಗಳನ್ನು ಏರ್ಪಡಿಸಿದರು, ರೈತರು ಹಾಗು ವಿಧ್ಯಾರ್ಥಿಗಳಿಗೆ ಗದ್ದೆಗಳಿಗೆ ವಿಹಾರ & ಶೈಕ್ಷಣಿಕ ಕಾರ್ಯಕ್ರಮಗಳನ್ನು ಆಯೋಜಿಸಿದರು, ಪಕ್ಷಿ ವೀಕ್ಷಕರಿಗೆ, ವಿದ್ಯಾರ್ಥಿಗಳಿಗೆ ಹಾಗು ಸಂಶೋಧಕರಿಗೆ ಮಾರ್ಗದರ್ಶನವನ್ನು ನೀಡಿದರು, ಚಿತ್ರ ಸಂಪುಟ ಹಾಗು ಚಿತ್ರ ಪ್ರದರ್ಶನವನ್ನು ಏರ್ಪಡಿಸಿದರು ಹಾಗು ಪ್ರತಿ ವರ್ಷ ಪ್ರಸಿದ್ಧ ವ್ಯಕ್ತಿಗಳು ಭಾವಹಿಸುವ ತಾಂತ್ರಿಕ ವಿಚಾರಸಂಕಿರಣವನ್ನು ಏರ್ಪಡಿಸುತ್ತಿದ್ದರು. PLBLS 2004, 05, 06 & 07ರ ಫ್ಲೆಮಿಂಗೋ ಫೆಸ್ಟಿವಲ್ ನಲ್ಲಿ ಸಹಕಾರ ನೀಡಿದ್ದಕ್ಕಾಗಿ ಅತ್ಯುತ್ತಮ ಸಾಮಾಜಿಕ ಪ್ರಶಸ್ತಿಯನ್ನು ಗಳಿಸಿದೆ (ರಾಜ್ಯ ಸರ್ಕಾರವು ನಡೆಸುವ ಒಂದು ಪ್ರಮುಖ ಉತ್ಸವ). ಇಂಡಿಯನ್ ಬರ್ಡ್ ಕನ್ಸರ್ವೇಶನ್ ನೆಟ್ವರ್ಕ್ ನ ನಿಯತಕಾಲಿಕವಾದ ಮಿಸ್ಟ್ನೆಟ್ PLBLS ಬಗ್ಗೆ ತನ್ನ ಲೇಖನವನ್ನು ಪ್ರಕಟಿಸಿತು. ಇದರ ನಂತರ ಯಶಸ್ವಿಯಾಗಿ ಸಂಸ್ಥೆಯು ಈ ಚಟುವಟಿಕೆಯನ್ನು ಆರಂಭಿಸಿತು.
ಪಾಡು ವ್ಯವಸ್ಥೆ
ತಮಿಳುನಾಡಿನಲ್ಲಿರುವ ಆವೃತ ಜಲಭಾಗದ ದಕ್ಷಿಣ ದಿಕ್ಕಿನಲ್ಲಿ ಮೀನುಗಾರಿಕೆಯು ಬಹಳ ಹೇರಳವಾಗಿದೆ, ಎನ್ನೋರೆ ಗೆ ಸಮೀಪದಲ್ಲಿದ್ದು ಹಾಗು 5 km ನದಿಮುಖ ಹಾಗು ಮರಳು ದಿಬ್ಬವನ್ನು (ಇಲ್ಲಿ ಸಮುದ್ರದ ನೀರು ಹಾಗು ಆವೃತ ಜಲಭಾಗದ ನೀರು ಒಂದಾಗುತ್ತವೆ) ಮೂರು ಪ್ರಮುಖ ಪುಲಿಕಾಟ್ ನ ಆವೃತ ಜಲಭಾಗದ ಹಳ್ಳಿಗಳಾದ ಕೊಟ್ಟೈ ಕುಪ್ಪಂ, ಚುಯಿಸ್ತಿನ್ ಕುಪ್ಪಂ ಹಾಗು ಆಡಿ ಕುಪ್ಪಂನ ಮೀನುಗಾರರು ನಿಯಂತ್ರಿಸುತ್ತಾರೆ. ಈ ಮೂರು ಹಳ್ಳಿಗಳ ನಿಯಂತ್ರಣದಲ್ಲಿರುವ ಮೀನುಗಾರಿಕೆ ವ್ಯವಸ್ಥೆಯನ್ನು ಪಾಡು ವ್ಯವಸ್ಥೆ ಎಂದು ಕರೆಯಲಾಗುತ್ತದೆ. ಪುಲಿಕಾಟ್ ಆವೃತ ಜಲಭಾಗದಲ್ಲಿ ರೂಢಿಯಲ್ಲಿರುವ ಒಂದು ಪುರಾತನ ಪದ್ದತಿಯಾಗಿದೆ ಜೊತೆಗೆ ಇದನ್ನು ಶ್ರೀಲಂಕಾದ ಕರಾವಳಿ ಪ್ರದೇಶಗಳು ಹಾಗು ತಮಿಳುನಾಡಿನ ಇತರ ಕರಾವಳಿ ಪ್ರದೇಶದಲ್ಲಿಯೂ ಸಹ ಈ ಪದ್ಧತಿಯನ್ನು ಅನುಸರಿಸಲಾಗುತ್ತದೆ. ಪಾಡು ಎಂದರೆ: ''ಒಂದು ನಿರ್ದಿಷ್ಟ ಸಮುದಾಯದ ಅರ್ಹ ಸದಸ್ಯರಿಗೆ ಮೀನುಗಾರಿಕಾ ಚಟುವಟಿಕೆಯನ್ನು ನಿರ್ದಿಷ್ಟವಾಗಿ ಗೊತ್ತುಪಡಿಸಿದ ಪ್ರದೇಶಗಳಲ್ಲಿ ನಿರ್ವಹಿಸಲು ಅಧಿಕಾರವನ್ನು ನೀಡುವಂತಹ ಸಾಂಪ್ರದಾಯಿಕ ವ್ಯವಸ್ಥೆಯಾಗಿದೆ. ಮೀನುಗಾರಿಕಾ ಪ್ರದೇಶಗಳು ಸರೋವರದ ನದಿಮುಖದಿಂದ 5 kmನಷ್ಟು ವ್ಯಾಸದಲ್ಲಿರುವುದರ ಜೊತೆಗೆ ಸರೋವರದಲ್ಲಿ ನೀರು ಕಡಿಮೆ ಇರುವ ಸಂದರ್ಭದಲ್ಲೂ ಅದನ್ನು ಒಣಗದಂತೆ ಮಾಡುವ ಒಂದು ಉಪ್ಪುನೀರಿನ ಬಾವಿಯನ್ನು ಸಂರಕ್ಷಿಸಲಾಗಿದೆ.'' ಆದಾಗ್ಯೂ, ಈ ಸಾಂಪ್ರದಾಯಿಕ ರೂಢಿಯು ಬಹಳ ಸಮೃದ್ಧ ಪ್ರದೇಶಗಳಲ್ಲಿ ನಿಯಂತ್ರಣದಲ್ಲಿರುವ ಜಾತಿ ವ್ಯವಸ್ಥೆಯನ್ನು ಅವಲಂಬಿಸಿದೆ ಆದರೆ ಇದನ್ನು ಪೂರ್ವದ ಹೆಚ್ಚಿನ ಮೀನುಗಾರರು ಉಲ್ಲಂಘಿಸುತ್ತಾರೆ. ಈ ವ್ಯವಸ್ಥೆಗೆ ಸಮುದ್ರ ತೀರದ ಹಳ್ಳಿಗಳೂ ಸಹ ಸವಾಲು ಹಾಕುತ್ತವೆ. ಇದರ ಪರಿಣಾಮವಾಗಿ, ಹಿಂಸಾಚಾರಕ್ಕೆ ಎಡೆ ಮಾಡಿಕೊಡುವ ಘರ್ಷಣೆಗಳು ವರದಿಯಾಗಿವೆ
ತಲುಪುವ ಮಾರ್ಗ
ತಮಿಳುನಾಡು ಭಾಗದ ಸರೋವರವು 60 km ಚೆನ್ನೈನಿಂದ ಉತ್ತರ ದಿಕ್ಕಿನಲ್ಲಿದೆ. ಇದಕ್ಕೆ ಹತ್ತಿರದ ವಿಮಾನ ನಿಲ್ದಾಣ ಹಾಗು ರೈಲು ನಿಲ್ದಾಣವು ಚೆನ್ನೈನಲ್ಲಿದೆ. ಚೆನ್ನೈನಿಂದ ರಾಷ್ಟ್ರೀಯ ಹೆದ್ದಾರಿಯಲ್ಲಿ ಪುಲಿಕಾಟ್ ನ್ನು ತಲುಪಲು, ಉತ್ತರ ದಿಕ್ಕಿಗೆ ನೆಲ್ಲೂರಿನ ದಾರಿಯಲ್ಲಿ ಹೋಗಬೇಕು, ನಂತರ 30 kmತತ್ಚೂರ್ ಕೂಟು ರಸ್ತೆಯ ಸುಂಕದ ಕಟ್ಟೆಯಿಂದ ಬಲಕ್ಕೆ ತಿರುಗಿ ಅಲ್ಲಿಂದ ಪೊನ್ನೇರಿ ಹಳ್ಳಿಗೆ ತಲುಪಿ ನಂತರ ಅಲ್ಲಿಂದ 18 km ಪುಲಿಕಾಟ್ ಹಳ್ಳಿಗೆ ಹೋಗಬಹುದಾಗಿದೆ.
ಆಂಧ್ರಪ್ರದೇಶ & ತಮಿಳುನಾಡಿನ ಮಧ್ಯಭಾಗದಲ್ಲಿ ಈಗ ತಾನೇ ಅಸ್ತಿತ್ವಕ್ಕೆ ಬರುತ್ತಿರುವ ಉಪಗ್ರಹ ನಗರವಾದ ಶ್ರೀಸಿಟಿ(ಶ್ರೀನಗರ)ಯು 1.5 kmರಷ್ಟು ಅಂತರದಲ್ಲಿದೆ. ಸುಳ್ಳುರ್ ಪೇಟ ನಿಲ್ದಾಣವು ಶ್ರೀಹರಿಕೋಟದಿಂದ 17 kmರಷ್ಟು ದೂರದಲ್ಲಿದೆ. ಉತ್ತರ ದಿಕ್ಕಿನಿಂದ, ರಾಷ್ಟ್ರೀಯ ಹೆದ್ದಾರಿ 5, ಒರಿಸ್ಸಾದ ಭಾರಗೊರದ ಮೂಲಕ ಹಾದು ಹೋಗುವುದರ ಜೊತೆಗೆ ಸುಳ್ಳುರ್ ಪೇಟೆಯ ಮೂಲಕ ಚೆನ್ನೈನ್ನು ತಲುಪುತ್ತದೆ.
ಆವೃತ ಜಲಭಾಗದಿಂದ ಪಶ್ಚಿಮ ದಿಕ್ಕಿನಲ್ಲಿರುವ ಬಕಿಂಗ್ ಹ್ಯಾಮ್ ಕಾಲುವೆಯಲ್ಲಿ ಸರಕು ಸಾಗಣೆ ಹಾಗು ಪ್ರಯಾಣಿಕರು ಸಂಚರಿಸುವ ದೋಣಿಗಳು ಸರೋವರದ ಮೂಲಕ ಪ್ರಯಾಣಕ್ಕಾಗಿ ಬಳಕೆಯಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ತಮಿಳುನಾಡಿನ ಸರೋವರಗಳು ವರ್ಗ:ತಮಿಳುನಾಡು ವರ್ಗ:ಆಂಧ್ರ ಪ್ರದೇಶ
ಪಾಂಡುರಂಗ ವಾಮನ ಕಾಣೆ
ಜೀವನ
ಧರ್ಮಶಾಸ್ತ್ರದ ಇತಿಹಾಸ - ಭಾರತದಲ್ಲಿ ಪ್ರಾಚೀನ ಮತ್ತು ಮಧ್ಯಯುಗೀಯ ಧರ್ಮಗಳು ಮತ್ತು ಪ್ರಜಾಧರ್ಮ  ( ಹಿಸ್ಟರಿ ಆಫ್ ಧರ್ಮಶಾಸ್ತ್ರ - ಏನ್ಷಿಯಂಟ್ ಅಂಡ್ ಮಿಡೀವಲ್ ರಿಲಿಜನ್ಸ್ ಅಂಡ್ ಸಿವಿಲ್ ಲಾ ಇನ್ ಇಂಡಿಯಾ) ಎಂಬ ಇಂಗ್ಲೀಷ್ ಮಹಾಗ್ರಂಥದಿಂದ ಡಾ. ಕಾಣೆ ಪ್ರಸಿದ್ಧರಾಗಿದ್ದಾರೆ. ಪ್ರಾಚೀನ ಮತ್ತು ಮಧ್ಯಕಾಲಗಳಲ್ಲಿ ಧರ್ಮಶಾಸ್ತ್ರದ ವಿಕಾಸ ಕುರಿತು ಈ ಗ್ರಂಥ ಆನೇಕ ಶತಮಾನಗಳಿಂದ ಕಲೆಹಾಕಲ್ಪಟ್ಟ ಗ್ರಂಥಗಳು, ಹಸ್ತಲಿಪಿಗಳು ಇವುಗಳನ್ನು  ಸಂಶೋಧಿಸುತ್ತದೆ. ಐದು ಭಾಗಗಳಲ್ಲಿ ಪ್ರಕಾಶನಗೊಂಡ ಈ ಮಹಾಕೃತಿಯ ಮೊದಲನೆಯ ಭಾಗ ೧೯೩೦ರಲ್ಲಿ ಹೊರಬಂದರೆ, ಕೊನೆಯದು ಹೊರಬಂದದ್ದು ೧೯೬೨ರಲ್ಲಿ. ಒಟ್ಟು ೬,೫೦೦ಕ್ಕೂ ಹೆಚ್ಚು ಪುಟಗಳಿವೆ. ಮುಂಬಯಿಯ ಏಶಿಯಾಟಿಕ್ ಸೊಸೈಟಿ ಹಾಗೂ ಪುಣೆಯ ಭಂಡಾರ್ಕರ್ ಓರಿಯಂಟಲ್ ರಿಸರ್ಚ್ ಇನ್ಟಿಟ್ಯೂಟ್ ಮೊದಲಾದ ಪ್ರತಿಷ್ಠಿತ ಸಂಸ್ಥೆಗಳಲ್ಲಯ ಆಕರ ಗ್ರಂಥಗಳನ್ನು ಡಾ. ಕಾಣೆ ಅಧ್ಯಯನ ಮಾಡಿದರು. ಈವರೆಗೂ ಅಸ್ಪಷ್ಟವಾಗಿದ್ದ ಆಕರಗಳನ್ನೂ ಸೇರಿ ಮಹಾಭಾರತ, ಪುರಾಣಗಳು, ಕೌಟಿಲ್ಯ  ಇತ್ಯಾದಿ ವಿಶಾಲ ಹರಹಿನ  ವಿವಿಧ ವಿಷಯಗಳ ಬಗ್ಯೆ ಆಳವಾದ ಸಂಶೋಧನೆ ಈ ಗ್ರಂಥದ ವೈಶಿಷ್ಟ್ಯ. ಅವರ ಸಂಸ್ಕೃತ ಪಾಂಡಿತ್ಯ ಈ ಪುಸ್ತಕವನ್ನು ಇನ್ನಷ್ಟು ಶ್ರೀಮಂತವಾಗಿಸಿದೆ. ಪುರಾತನ ಗ್ರಂಥಗಳನ್ನು ವೈಭವೀಕರಿಸದೆ ವಸ್ತುನಿಷ್ಟ ದೃಷ್ಟಿಕೋನದಿಂದ ವಿಮರ್ಶಿಸಿರುವುದು ಈ ಕೃತಿಯ ಯಶಸ್ಸಿನ ಗುಟ್ಟು ಎನ್ನಲಾಗಿದೆ.
ಕಾಣೆಯವರು ವ್ಯವಹಾರಮಯೂಖ ಎಂಬ ಪುಸ್ತಕ ಬರೆದರು. ಓದುಗರಿಗೆ ಧರ್ಮಶಾಸ್ತ್ರದ ಬಗ್ಯೆ ಪಕ್ಷಿನೋಟ ದೊರಕಿಸುವ ದೃಷ್ಟಿಯಿಂದ ,ಈ ಪುಸ್ತಕಕ್ಕೆ ಮುನ್ನುಡಿಯ ರೂಪದಲ್ಲಿ  ಧರ್ಮಶಾಸ್ತ್ರದ ಇತಿಹಾಸವನ್ನು ಬರೆಯಲು ಪ್ರಾರಂಭಿಸಿದರು. ಅದೇ ವಿಸ್ತಾರವಾಗುತ್ತಾ ಹೋಗಿ ಐದು ಸಂಪುಟಗಳ ಮಹದ್ ಗ್ರಂಥ ಸೃಷ್ಟಿಯಾಯಿತು. ಇಷ್ಟಾದರೂ, ಇಂಗ್ಲೀಷಿನಲ್ಲಿ ಧರ್ಮ ಶಬ್ದದ ಸಮಾನಾರ್ಥಕ ಶಬ್ದ ಸಿಗುವುದು ಕಠಿಣ ಎಂದು ಬಲವಾಗಿ ಪ್ರತಿಪಾದಿಸಿದರು. ಸಂಸ್ಕೃತ, ಮರಾಠಿ, ಇಂಗ್ಲೀಷ್ ಭಾಷೆಗಳಲ್ಲಿಯ ಅವರ ಬರವಣಿಗೆ ಒಟ್ಟು ೧೫,೦೦೦ ಪುಟಗಳನ್ನು ಮೀರುತ್ತದೆ.
ಪುರಸ್ಕಾರಗಳು
ತಮ್ಮ ಅಗಾಧ ವಿದ್ವತ್ತಿನಿಂದ ಡಾ.ಕಾಣೆ, ಮಹಾಮಹೋಪಾಧ್ಯಾಯ ಎಂದು ಆದರಿಸಲ್ಪಟ್ಟರು. ಮುಂಬಯಿ ವಿಶ್ವವಿದ್ಯಾಲಯದ ಉಪಕುಲಪತಿಯಾಗಿ ಅವರು ಸೇವೆ ಸಲ್ಲಿಸಿದರು. ಕುರುಕ್ಷೇತ್ರ ವಿಶ್ವವಿದ್ಯಾಲಯದ ಭಾರತ ಶಾಸ್ತ್ರದ ವಿಭಾಗವನ್ನು ಪ್ರಾರಂಭಿಸಲು ಅವರ ನೆರವನ್ನು ಕೋರಲಾಯಿತು. ೧೯೫೬ರಲ್ಲಿ ಅವರ ಮಹಾಗ್ರಂಥ ನಾಲ್ಕನೆಯ ಸಂಪುಟಕ್ಕೆ, ಸಂಸ್ಕೃತ ಭಾಷಾಂತರದ ಸಂಶೋಧನೆಯ ವಿಭಾಗದಲ್ಲಿ, ಸಾಹಿತ್ಯ ಅಕಾಡೆಮಿ ಪುರಸ್ಕಾರ ಲಭಿಸಿತು. ಅವರು ಭಾರತೀಯ ವಿದ್ಯಾಭವನದ ಗೌರವ ಸದಸ್ಯರೂ ಆಗಿದ್ದರು.
ಶಿಕ್ಷಣ ಕ್ಷೇತ್ರದಲ್ಲಿ ಅವರ ಮಹತ್ತರ ಕೊಡುಗೆಯನ್ನು ಗೌರವಿಸಿ ಅವರನ್ನು ರಾಜ್ಯಸಭೆಯ ಸದಸ್ರಾಗಿ ನಾಮಕರಣ ಮಾಡಲಾಯಿತು. ಭಾರತದ ಅತ್ಯುಚ್ಚ ನಾಗರಿಕ ಪ್ರಶಸ್ತಿ ಭಾರತ ರತ್ನವನ್ನು ೧೯೬೩ರಲ್ಲಿ ಅವರಿಗೆ ಪ್ರದಾನಮಾಡಲಾಯಿತು.
ಇತರೆ
ಅವರ ಗ್ರಂಥಗಳ ವಿಶ್ವಕೋಶದೋಪಾದಿಯ ಹರವು ಮತ್ತು ವಿಷಯಗಳ ಅಧಿಕಾರಯುತವಾದ ಮಂಡನೆಯಿಂದ, ಅವುಗಳನ್ನು ರಾಜನೀತಿಯ ಚರ್ಚೆಗಳಲ್ಲಿ ಆಗಾಗ ಉದ್ಧರಿಸಲಾಗುತ್ತದೆ. ಅಟಲ ಬಿಹಾರಿ ವಾಜಪೇಯಿಯವರ ಮಂತ್ರಿಮಂಡಲದ ಕಾಲದಲ್ಲಿ ಪ್ರಾಚೀನ ಭಾರತೀಯರು ಗೋಮಾಂಸ ಭಕ್ಷಕರಾಗಿದ್ದರೇ ಎಂಬ ,ಅದರಲ್ಲಿಯೂ ಹಿಂದೂಗಳು ಗೋವನ್ನು ತಾಯಿಸಮಾನವಾಗಿ ಪೂಜಿಸುವುದರ ಹಿನ್ನೆಲೆಯಲ್ಲಿ, ವಿವಾದ ಉಂಟಾದಾಗ, ಎರಡೂ ಪಕ್ಷದವರೂ ತಮ್ಮ ವಾದಕ್ಕೆ ಸಮರ್ಥನೆಯಾಗಿ, ಕಾಣೆಯವರ ಗ್ರಂಥಗಳಿಂದ ವಿಪುಲವಾಗಿ ಉದ್ಧರಿಸಿದರು. ಇಂಥದೇ ಇನ್ನೊಂದು ವಿವಾದವೆಂದರೆ, ಈಗ ಬರಿಯ ಪುರುಷರಿಗಷ್ಟೇ ಸೀಮಿತವಾಗಿರುವ, ಯಜ್ನೋಪವೀತವನ್ನು ( ಜನಿವಾರ), ಧರಿಸಲು ಪ್ರಾಚೀನ ಕಾಲದಲ್ಲಿ ಸ್ತ್ರೀಯರಿಗೂ ಅಧಿಕಾರವಿತ್ತೇ ಎಂಬುದು.
ಕಾಣೆಯವರ ನೆನಪಿನಲ್ಲಿ
೧೯೭೪ರಲ್ಲಿ ಪೌರಾತ್ಯ ಅಧ್ಯಯನವನ್ನು ಪ್ರೋತ್ಸಾಹಿಸುವ ಉದ್ದೇಶದಿಂದ, ಮುಂಬಯಿಯ ಏಶಿಯಾಟಿಕ್ ಸೊಸೈಟಿಯು, ಅವರ ನೆನಪಿನಲ್ಲಿ, ಮಹಾಮಹೋಪಾಧ್ಯಾಯ ಪಿ.ವಿ.ಕಾಣೆ  ಸ್ನಾತಕೋತ್ತರ ಸಂಶೋಧನಾ ಕೇಂದ್ರವನ್ನು ಪ್ರಾರಂಭಿಸಿತು. ವೈದಿಕ, ಧರ್ಮಶಾಸ್ತ್ರೀಯ ಅಥವಾ ಅಲಂಕಾರ ಸಾಹಿತ್ಯದಲ್ಲಿ ಅಮೂಲ್ಯ ಕೊಡುಗೆ ನೀಡಿದ ಸ್ನಾತಕರಿಗೆ ಡಾ. ಪಿ.ವಿ. ಕಾಣೆ ಸುವರ್ಣ ಪದಕವನ್ನು ಮೂರು ವರ್ಷದಲ್ಲಿ ಒಮ್ಮೆ ನೀಡಲಾಗುತ್ತಿದೆ.
ವರ್ಗ:ಭಾರತ ರತ್ನ ಪುರಸ್ಕೃತರು ವರ್ಗ:ಮಹಾಮಹೋಪಾಧ್ಯಾಯ ಪುರಸ್ಕೃತರು ವರ್ಗ:ರಾಜ್ಯಸಭಾ ನಾಮಾಂಕಿತ ಸದಸ್ಯರು
ರೀಟಾ ಲೆವಿ-ಮೊಂಟಲ್ಸಿನಿ
ರೀಟಾ ಲೆವಿ-ಮೊಂಟಲ್ಸಿನಿ (೨೨ ಏಪ್ರಿಲ್ ೧೯೦೯ – ೩೦ ಡಿಸೆಂಬರ್ ೨೦೧೨) ಇಟಾಲಿಯನ್ ನೊಬೆಲ್ ಪ್ರಶಸ್ತಿ ವಿಜೇತೆ, ನ್ಯೂರೋಬಯಾಲಜಿಯಲ್ಲಿನ ಅವರ ಕೆಲಸಕ್ಕಾಗಿ ಗೌರವಿಸಲಾಯಿತು. ನರಗಳ ಬೆಳವಣಿಗೆಯ ಅಂಶದ (ಎನ್‍‍‍ಜಿ‍ಎಫ಼್) ಆವಿಷ್ಕಾರಕ್ಕಾಗಿ ಸಹೋದ್ಯೋಗಿ ಸ್ಟಾನ್ಲಿ ಕೊಹೆನ್ ಅವರೊಂದಿಗೆ ೧೯೮೬ ರಲ್ಲಿ ಶರೀರಶಾಸ್ತ್ರ ಅಥವಾ ವೈದ್ಯಕೀಯ ನೊಬೆಲ್ ಪ್ರಶಸ್ತಿಯನ್ನು ನೀಡಲಾಯಿತು.
೨೦೦೧ ರಿಂದ ಆಕೆಯ ಮರಣದ ತನಕ, ಅವರು ಇಟಾಲಿಯನ್ ಸೆನೆಟ್‌ನಲ್ಲಿ ಸೆನೆಟರ್ ಫಾರ್ ಲೈಫ್ ಆಗಿ ಸೇವೆ ಸಲ್ಲಿಸಿದರು. ಅವರ ಮಹತ್ವದ ವೈಜ್ಞಾನಿಕ ಕೊಡುಗೆಗಳಿಂದಾಗಿ ಈ ಗೌರವವನ್ನು ನೀಡಲಾಗಿದೆ. ೨೨ ಏಪ್ರಿಲ್ ೨೦೦೯ ರಂದು, ಅವರು ೧೦೦ನೇ ವಯಸ್ಸನ್ನು ತಲುಪಿದ ಮೊದಲ ನೊಬೆಲ್ ಪ್ರಶಸ್ತಿ ವಿಜೇತರಾದರು, ಮತ್ತು ಈ ಕಾರ್ಯಕ್ರಮವನ್ನು ರೋಮ್‌ನ ಸಿಟಿ ಹಾಲ್‌ನಲ್ಲಿ ಪಾರ್ಟಿಯೊಂದಿಗೆ ನೀಡಲಾಯಿತು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಲೆವಿ-ಮೊಂಟಾಲ್ಸಿನಿ ೨೨ ಏಪ್ರಿಲ್ ೧೯೦೯ ರಂದು ಟುರಿನ್‌ನಲ್ಲಿ ಇಟಾಲಿಯನ್ ಯಹೂದಿ ಪೋಷಕರಿಗೆ  ಜನಿಸಿದರು. ಅವರು ಮತ್ತು ಅವರ ಅವಳಿ ಸಹೋದರಿ ಪಾವೊಲಾ ನಾಲ್ಕು ಮಕ್ಕಳಲ್ಲಿ ಕಿರಿಯವರಾಗಿದ್ದರು. ಆಕೆಯ ತಾಯಿ ಅಡೆಲೆ ಮೊಂಟಾಲ್ಸಿನಿ ಒಬ್ಬ ವರ್ಣಚಿತ್ರಗಾರ್ತಿ ಮತ್ತು ತಂದೆ ಅಡಾಮೊ ಲೆವಿ ಎಲೆಕ್ಟ್ರಿಕಲ್ ಇಂಜಿನಿಯರ್ ಮತ್ತು ಗಣಿತಶಾಸ್ತ್ರಜ್ಞ ಇವರ ಕುಟುಂಬಗಳು ಕ್ರಮವಾಗಿ ಅಸ್ತಿ ಮತ್ತು ಕ್ಯಾಸಲೆ ಮೊನ್ಫೆರಾಟೊದಿಂದ ಇಪ್ಪತ್ತನೇ ಶತಮಾನದ ತಿರುವಿನಲ್ಲಿ ಟುರಿನ್‌ಗೆ ಸ್ಥಳಾಂತರಗೊಂಡವು.
ತನ್ನ ಹದಿಹರೆಯದ ವರ್ಷಗಳಲ್ಲಿ, ಅವರು ಬರಹಗಾರ್ತಿಯಾಗಲು ಯೋಚಿಸಿದಳು ಮತ್ತು ಸ್ವೀಡಿಷ್ ಬರಹಗಾರ್ತಿ ಸೆಲ್ಮಾ ಲಾಗರ್‌ಲೋಫ್ ಅವರನ್ನು ಮೆಚ್ಚಿದಳು, ಆದರೆ ಹತ್ತಿರದ ಕುಟುಂಬದ ಸ್ನೇಹಿತ ಹೊಟ್ಟೆಯ ಕ್ಯಾನ್ಸರ್‌ನಿಂದ ಸಾಯುವುದನ್ನು ನೋಡಿದ ನಂತರ ಅವರು ಟುರಿನ್ ವೈದ್ಯಕೀಯ ಶಾಲೆಗೆ ಹೋಗಲು ನಿರ್ಧರಿಸಿದರು. ಆಕೆಯ ತಂದೆ ತನ್ನ ಹೆಣ್ಣುಮಕ್ಕಳನ್ನು ಕಾಲೇಜಿಗೆ ಹೋಗದಂತೆ ನಿರುತ್ಸಾಹಗೊಳಿಸಿದರು, ಏಕೆಂದರೆ ಇದು ಪತ್ನಿಯರು ಮತ್ತು ತಾಯಂದಿರಾಗಿ ಅವರ ಸಂಭಾವ್ಯ ಜೀವನವನ್ನು ಅಡ್ಡಿಪಡಿಸುತ್ತದೆ ಎಂದು ಅವರು ಭಯಪಟ್ಟರು, ಆದರೆ ಅಂತಿಮವಾಗಿ ಅವರು ವೈದ್ಯರಾಗಲು ಲೆವಿ-ಮೊಂಟಲ್ಸಿನಿಯ ಆಕಾಂಕ್ಷೆಗಳನ್ನು ಬೆಂಬಲಿಸಿದರು. ಅವಳು ಟುರಿನ್ ವಿಶ್ವವಿದ್ಯಾನಿಲಯದಲ್ಲಿದ್ದಾಗ, ನ್ಯೂರೋಹಿಸ್ಟಾಲಜಿಸ್ಟ್ ಗೈಸೆಪ್ಪೆ ಲೆವಿ ಅಭಿವೃದ್ಧಿ ಹೊಂದುತ್ತಿರುವ ನರಮಂಡಲದ ಬಗ್ಗೆ ಅವಳ ಆಸಕ್ತಿಯನ್ನು ಹುಟ್ಟುಹಾಕಿದರು. ೧೯೩೬ ರಲ್ಲಿ ಸುಮ್ಮ ಕಮ್ ಲಾಡ್ ಎಂಡಿ ಪದವಿ ಪಡೆದ ನಂತರ, ಮೊಂಟಾಲ್ಸಿನಿ ವಿಶ್ವವಿದ್ಯಾನಿಲಯದಲ್ಲಿ ಲೆವಿಯ ಸಹಾಯಕರಾಗಿ ಉಳಿದರು, ಆದರೆ ಬೆನಿಟೊ ಮುಸೊಲಿನಿಯ ೧೯೩೮ ರ ಮ್ಯಾನಿಫೆಸ್ಟೋ ಆಫ್ ರೇಸ್ ಮತ್ತು ನಂತರದ ಕಾನೂನುಗಳ ಪರಿಚಯದಿಂದ ಯಹೂದಿಗಳನ್ನು ಶೈಕ್ಷಣಿಕ ಮತ್ತು ವೃತ್ತಿಪರ ವೃತ್ತಿಜೀವನದಿಂದ ತಡೆಯುವ ಮೂಲಕ ಅವರ ಶೈಕ್ಷಣಿಕ ವೃತ್ತಿಜೀವನವನ್ನು ಮೊಟಕುಗೊಳಿಸಲಾಯಿತು.
ವೃತ್ತಿ ಮತ್ತು ಸಂಶೋಧನೆ
೧೯೩೮ ರಲ್ಲಿ ಯಹೂದಿಗಳನ್ನು ವಿಶ್ವವಿದ್ಯಾನಿಲಯ ಹುದ್ದೆಗಳಿಂದ ತಡೆಯುವ ಕಾನೂನು ಜಾರಿಗೆ ಬಂದ ನಂತರ ಲೆವಿ-ಮೊಂಟಾಲ್ಸಿನಿ ಅಂಗರಚನಾಶಾಸ್ತ್ರ ವಿಭಾಗದಲ್ಲಿ ತನ್ನ ಸಹಾಯಕ ಸ್ಥಾನವನ್ನು ಕಳೆದುಕೊಂಡರು. <sup class="noprint Inline-Template" style="white-space:nowrap;">] ವಿಶ್ವ ಸಮರ II ರ ಸಮಯದಲ್ಲಿ ಅವರು ಟುರಿನ್‌ನಲ್ಲಿ ತನ್ನ ಮಲಗುವ ಕೋಣೆಯಲ್ಲಿ ಪ್ರಯೋಗಾಲಯವನ್ನು ಸ್ಥಾಪಿಸಿದಳು ಮತ್ತು ಕೋಳಿ ಭ್ರೂಣಗಳಲ್ಲಿನ ನರಗಳ ಬೆಳವಣಿಗೆಯನ್ನು ಅಧ್ಯಯನ ಮಾಡಿದರು, ಗುರಿಗಳ ಕೊರತೆಯಿಂದ ನರ ಕೋಶಗಳು ಸಾಯುತ್ತವೆ ಎಂದು ಕಂಡುಹಿಡಿದಳು ಮತ್ತು ಅವಳ ನಂತರದ ಹೆಚ್ಚಿನ ಸಂಶೋಧನೆಗೆ ಅಡಿಪಾಯ ಹಾಕಿದಳು. ಅವರು ಈ ಅನುಭವವನ್ನು ದಶಕಗಳ ನಂತರ ಡೆತ್ ಬೈ ಡಿಸೈನ್/ದಿ ಲೈಫ್ ಅಂಡ್ ಟೈಮ್ಸ್ ಆಫ್ ಲೈಫ್ ಅಂಡ್ ಟೈಮ್ಸ್ (೧೯೯೭) ಎಂಬ ವಿಜ್ಞಾನ ಸಾಕ್ಷ್ಯಚಿತ್ರದಲ್ಲಿ ವಿವರಿಸಿದರು. ಈ ಚಿತ್ರವು ಅವರ ಸಹೋದರ ಅವಳಿ ಸಹೋದರಿ ಪಾವೊಲಾಳನ್ನು ಸಹ ಒಳಗೊಂಡಿದೆ, ಅವರು ಗೌರವಾನ್ವಿತ ಕಲಾವಿದೆಯಾದರು, ಅವರು ತನ್ನ ಅಲ್ಯೂಮಿನಿಯಂ ಶಿಲ್ಪಗಳಿಗೆ ಹೆಚ್ಚು ಹೆಸರುವಾಸಿಯಾದರು ಅವರ ಅಲ್ಯೂಮಿನಿಯಂ ಶಿಲ್ಪಗಳು ಪ್ರತಿಫಲಿತ ಬಿಳಿ ಮೇಲ್ಮೈಯಿಂದಾಗಿ ಕೋಣೆಗಳಿಗೆ ಬೆಳಕನ್ನು ತರಲು ವಿನ್ಯಾಸಗೊಳಿಸಲಾಗಿದೆ.
ಅವರು ೧೯೫೮ ರಲ್ಲಿ ಪೂರ್ಣ ಪ್ರಾಧ್ಯಾಪಕರಾದರು. ೧೯೬೨ ರಲ್ಲಿ, ಅವರು ರೋಮ್‌ನಲ್ಲಿ ಎರಡನೇ ಪ್ರಯೋಗಾಲಯವನ್ನು ಸ್ಥಾಪಿಸಿದರು ಮತ್ತು ಅಲ್ಲಿ ಮತ್ತು ಸೇಂಟ್ ಲೂಯಿಸ್ ನಡುವೆ ತನ್ನ ಸಮಯವನ್ನು ಹಂಚಿಕೊಂಡರು. ೧೯೬೩ ರಲ್ಲಿ, ಅವರ ನರವೈಜ್ಞಾನಿಕ ಸಂಶೋಧನೆಯಲ್ಲಿ ಗಮನಾರ್ಹ ಕೊಡುಗೆಗಳ ಕಾರಣದಿಂದಾಗಿ ಮ್ಯಾಕ್ಸ್ ವೈನ್‌ಸ್ಟೈನ್ ಪ್ರಶಸ್ತಿಯನ್ನು (ಯುನೈಟೆಡ್ ಸೆರೆಬ್ರಲ್ ಪಾಲ್ಸಿ ಅಸೋಸಿಯೇಷನ್‌ನಿಂದ ನೀಡಲಾಗಿದೆ) ಪಡೆದ ಮೊದಲ ಮಹಿಳೆಯಾದರು.
೧೯೬೧ ರಿಂದ ೧೯೬೯ ರವರೆಗೆ, ಅವರು ಸಿಎನ್ಆರ್ (ರೋಮ್) ನ ನ್ಯೂರೋಬಯಾಲಜಿ ಸಂಶೋಧನಾ ಕೇಂದ್ರವನ್ನು ಮತ್ತು ೧೯೬೯ ರಿಂದ ೧೯೭೮ ರವರೆಗೆ ಸೆಲ್ಯುಲಾರ್ ಬಯಾಲಜಿ ಪ್ರಯೋಗಾಲಯವನ್ನು ನಿರ್ದೇಶಿಸಿದರು. ಅವರು ೧೯೭೭ ರಲ್ಲಿ ನಿವೃತ್ತರಾದ ನಂತರ, ರೋಮ್‌ನಲ್ಲಿರುವ ಇಟಾಲಿಯನ್ ನ್ಯಾಷನಲ್ ಕೌನ್ಸಿಲ್ ಆಫ್ ರಿಸರ್ಚ್‌ನ ಇನ್‌ಸ್ಟಿಟ್ಯೂಟ್ ಆಫ್ ಸೆಲ್ ಬಯಾಲಜಿಯ ನಿರ್ದೇಶಕರಾಗಿ ನೇಮಕಗೊಂಡರು. ನಂತರ ಅವರು ೧೯೭೯ರಲ್ಲಿ ಆ ಸ್ಥಾನದಿಂದ ನಿವೃತ್ತರಾದರು, ಆದಾಗ್ಯೂ ಅತಿಥಿ ಪ್ರಾಧ್ಯಾಪಕರಾಗಿ ತೊಡಗಿಸಿಕೊಂಡರು.
ಲೆವಿ-ಮೊಂಟಾಲ್ಸಿನಿ ೨೦೦೨ ರಲ್ಲಿ ಯುರೋಪಿಯನ್ ಬ್ರೈನ್ ರಿಸರ್ಚ್ ಇನ್ಸ್ಟಿಟ್ಯೂಟ್ ಅನ್ನು ಸ್ಥಾಪಿಸಿದರು ಮತ್ತು ನಂತರ ಅದರ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. ಈ ಸಂಸ್ಥೆಯಲ್ಲಿ ಆಕೆಯ ಪಾತ್ರವು ೨೦೧೦ರ ವೈಜ್ಞಾನಿಕ ಸಮುದಾಯದ ಕೆಲವು ಭಾಗಗಳಿಂದ ಕೆಲವು ಟೀಕೆಗಳ ಕೇಂದ್ರವಾಗಿತ್ತು.
ಇಟಾಲಿಯನ್ ಫಾರ್ಮಾಸ್ಯುಟಿಕಲ್ ಕಾಳಜಿ ಫಿಡಿಯಾದೊಂದಿಗೆ ಲೆವಿ-ಮೊಂಟಲ್ಸಿನಿಯ ಸಹಕಾರದ ಬಗ್ಗೆ ವಿವಾದಗಳು ಹುಟ್ಟಿಕೊಂಡವು. ೧೯೭೫ರಲ್ಲಿ ಪ್ರಾರಂಭಿಸಿ, ಅವರು ದನದ ಮೆದುಳಿನ ಅಂಗಾಂಶದಿಂದ ಫಿಡಿಯಾ ಉತ್ಪಾದಿಸಿದ ಕ್ರೊನಾಸಿಯಲ್ (ಗ್ಯಾಂಗ್ಲಿಯೊಸೈಡ್‌ಗಳ ನಿರ್ದಿಷ್ಟ ಮಿಶ್ರಣ) ಔಷಧವನ್ನು ಬೆಂಬಲಿಸಿದರು. ಸ್ವತಂತ್ರ ಅಧ್ಯಯನಗಳು ಔಷಧವು ವಾಸ್ತವವಾಗಿ ಉದ್ದೇಶಿತ ಕಾಯಿಲೆಗಳ ಚಿಕಿತ್ಸೆಯಲ್ಲಿ ಯಶಸ್ವಿಯಾಗಬಹುದೆಂದು ತೋರಿಸಿದೆ ( ಬಾಹ್ಯ ನರರೋಗಗಳು ). ವರ್ಷಗಳ ನಂತರ, ಕ್ರೊನಾಸಿಯಲ್ ಚಿಕಿತ್ಸೆಯಲ್ಲಿರುವ ಕೆಲವು ರೋಗಿಗಳು ತೀವ್ರವಾದ ನರವೈಜ್ಞಾನಿಕ ಸಿಂಡ್ರೋಮ್ ( ಗುಯಿಲಿನ್-ಬಾರ್ರೆ ಸಿಂಡ್ರೋಮ್ ) ಅನ್ನು ವರದಿ ಮಾಡಿದರು. ಸಾಮಾನ್ಯ ಎಚ್ಚರಿಕೆಯ ಕಾರಣದಿಂದ, ಜರ್ಮನಿ ೧೯೮೩ ರಲ್ಲಿ ಕ್ರೊನಾಸಿಯಲ್ ಅನ್ನು ನಿಷೇಧಿಸಿತು, ನಂತರ ಇತರ ದೇಶಗಳು. ಈ ಔಷಧವನ್ನು ೧೯೯೩ರಲ್ಲಿ ಇಟಲಿಯು ನಿಷೇಧಿಸಿತು; ಅದೇ ಸಮಯದಲ್ಲಿ, ಕ್ರೊನಾಸಿಯಲ್‌ನ ತ್ವರಿತ ಅನುಮೋದನೆಗಾಗಿ ಫಿಡಿಯಾ ಇಟಾಲಿಯನ್ ಆರೋಗ್ಯ ಸಚಿವಾಲಯಕ್ಕೆ ಪಾವತಿಸಿದ್ದಾರೆ ಮತ್ತು ನಂತರ ಅದನ್ನು ಪರೀಕ್ಷಿಸದ ರೋಗಗಳ ಚಿಕಿತ್ಸೆಯಲ್ಲಿ ಔಷಧದ ಬಳಕೆಯನ್ನು ತಳ್ಳಲು ಪಾವತಿಸಿದ್ದಾರೆ ಎಂದು ತನಿಖೆಯು ಬಹಿರಂಗಪಡಿಸಿತು. ಕಂಪನಿಯೊಂದಿಗಿನ ಲೆವಿ-ಮೊಂಟಾಲ್ಸಿನಿಯ ಸಂಬಂಧವು ತನಿಖೆಯ ಸಮಯದಲ್ಲಿ ಬಹಿರಂಗವಾಯಿತು ಮತ್ತು ಆಕೆಯನ್ನು ಸಾರ್ವಜನಿಕವಾಗಿ ಟೀಕಿಸಲಾಯಿತು.